Pizza Wagyu Jofliam, Walau Harga Kayangan Tetapi Memang Berbaloi Dan Puas Hati. Tak Sangka Buat Sendiri Di Rumah Tanpa Pembantu

Bagi peminat-peminat pizza, anda harus melengkapkan seleksi menu pizza dengan mencuba pizza wagyu oleh Jofliam kerana ianya sarat dengan pelbagai ramuan premium dan berkualiti tinggi.

Sejak ianya dijual, pizza wagyu ini mendapat permintaan tinggi daripada penggemar makanan yang ingin merasa sendiri air tangan suami usahawan yang juga blogger terkenal Cik Epal ini.

Hanya mengambil tempahan menerusi Instagram, Jofliam yang merupakan bapa kepada dua anak ini menerusi media sosial sebelum ini pernah mendapat tempahan mencecah puluhan kotak.

Lebih mengagumkan, dia sendiri yang membuat pizza dari proses mengadun doh, membakar hingga dihantar kepada pelanggan tanpa bantuan staf.

Walau seronok menerima banyak permintaan dan maklum balas positif daripada pelanggan, Jofliam atau dikenali sebagai Jo juga tidak terlepas diuji apabila pizza yang sudah siap tidak diambil oleh pelanggan.

Kekal positif dengan ujian, pizza wagyu Jofliam mula dijual sekitar tahun 2021 dan pasangan suami isteri ini pernah tular di media sosial kerana niat murni mereka mengagihkan pizza berkenaan kepada mangsa-mangsa banjir.

Difahamkan pizza wagyu Jofliam berharga RM150 sekotak. Walau dilabel harga kayangan tapi rata-rata komen daripada pembeli mengakui ia berbaloi kerana sedap, lembut dan daging wagyunya ialah daging gred tinggi dari Australia.

Jelas Jo menerusi ruangan komen di salah satu video yang memaparkan aksi dirinya sedang menebar doh pizza, proses penyediaan pizza tersebut kini turut dibantu beberapa orang jiran.

“Video ni saya record lepas dah hantar kesemua pizza keluar. Dulu boleh nak buat, sekarang tak sempat dah. Saya hanya sempat buat dough pagi-pagi, buat sos dan hantar ke setiap kereta.

Yang lain-lain stretch pizza, letak topping, letak kotak, jiran-jiran saya ada yang sudi tolong. Thank you semua.

Saya akan stop bila ramai minta stop. Selagi semua happy, insyaAllah saya akan teruskan walaupun dehydrated dan badan saya makin rasa kurang sihat. Belum lagi kulit mula kering dan terbakar. Doakan saya dan moga doa sama dikembalikan pada semua.”

Bukan senang uruskan bisnes pizza wagyu seorang diri. Banyak faktor kena ambil kira tambahan pula melibatkan kesihatan.

Selain menawarkan daging wagyu, pizza ‘viral’ ini juga dilengkapi dengan sos istimewa.

Ketika ulang tahun kelahiran Jo pada Januari lepas, Cik Epal mendedahkan peribadi suami tercinta yang berjiwa besar, pemurah, kreatif dan suka cuba benda baru.

Semoga Jo dan Cik Epal terus berjaya dalam perniagaan dan kejayaan mereka menjadi kekuatan semangat buat masyarakat.

[ARTIKEL PANAS]

[TIPS]


Selalu Peluk Cium Anak Tanpa Pilih Kasih. Barulah Bonding Dengan Anak Tambah Kuat.

Apabila memikirkan hal anak-anak tentu cukup merisaukan ibu ayah.

Salah didik anak akan memberi kesan pada perkembangannya.

Bahkan memberi kesan bonding kepada anak itu.

Jadi buat 10 perkara ni kalau nak anak membesar dengan kesihatan emosi yang sihat.

1. Pandang mata dan letak phone ke tepi bila bercakap dengan anak.

2. Selalu peluk cium semua anak tanpa pilih kasih.

3. Gunakan nada suara yang rendah bila bercakap dengan anak.

4. Lebih banyak mendengar cerita anak daripada marah dan menengking. Response and not react.

5. Pantau bila anak guna gajet. Jangan percaya pada semua kandungan video yang mereka tengok.

6. Lebih banyak beri kata galakan daripada mengugut anak.

7. Jangan bagi semua yang anak kita minta. Kita didik supaya mereka faham ada perkara mereka kena usaha untuk dapatkan.

8. Hargai setiap hasil kerja anak walaupun tak sempurna. Mereka gunakan kita sebagai cermin untuk mengesahkan (validate) emosi sendiri.

9. Jangan berbohong pada anak walau niat untuk mendidik. Jelaskan perkara ikut perkembangan usia mereka.

10. Tanya bagaimana hari mereka setiap hari. Jadilah tempat utama untuk anak luahkan emosi mereka.

Barulah bonding kita dengan anak jadi lebih kuat berbanding bonding anak dengan kawannya. Bila mereka jadi remaja, anak lebih dengar cakap kita banding dengar cakap kawannya.

Sumber: Redza Zainol


7 Pesanan Ini, Ibu Kena Ulang-ulang Ingatkan Kepada Anak Sebelum Mereka Meningkat Dewasa. Deep & Sayu Hati Bila Baca!

Anak-anak adalah amanah ke atas ibu bapa untuk dididik ke arah kebaikkan, meninggalkan segala larangan Allah dan menunaikan setiap apa yang diperintahkan dalam agama. Jika sedari kecil sudah terbiasa dan sentiasa diingat-ingatkan untuk melakukan kebaikan, diharapkan pesanan dan kata-kata itu jugalah yang akan diingat sampai bila-bila.

Pun begitu, terkadang kita sebagai ibu ayah juga sering alpa untuk menitipkan pesanan dan nasihat yang berguna untuk anak-anak. Untuk itu, sebagai peringatan bersama, jom kita baca bait-bait 7 nasihat yang dikongsikan oleh Dr Taufiq Razif khas untuk diingat-ingatkan selalu sebelum mereka meningkat dewasa. Ianya wajar kita ucapkan kepada anak-anak,biar mereka faham isi hati dan harapan kita kepada mereka dalam menjalani kehidupan ini.

Pesanlah pada anak kita 7 perkara sebelum mereka meningkat dewasa
1. Wahai anakku, ibu takkan selamanya ada disisimu. Belajarlah berdikari & bertanggungjawab dengan segala urusanmu

2. Wahai anakku, doamu akan menjadi sangat berguna pada ibu ketika ibu sudah tiada lagi di dunia ini. Ingatilah ibumu ini dalam setiap doa dan munajatmu

3. Wahai anakku, kamu sangat berharga buat ibu. Jangan sia-siakan dirimu walau seluruh dunia mengecewakanmu

4. Wahai anakku, dunia ini tempat ujian. Kamu akan diuji berkali-kali hingga kamu merasa lemah dan lelah. Angkatlah tanganmu, kerana saat itu Pemberi Ujian yakni Tuhanmu sedang merindukanmu

5. Wahai anakku, jagalah adik-beradikmu. Seburuk apa pun layanan mereka terhadapmu, takkan sekali-kali putus hubungan darah kalian. Darah ibumu akan tetap mengalir di dalam tubuh kalian

6. Wahai anakku, jagalah agamamu walau seluruh dunia memberontak dan rosak. Kerana dengan menjaga agama sahaja kamu akan dikira berjaya walau seluruh dunia melihatmu kecil dan gagal

7. Wahai anakku, ibu takkan mampu melindungi dan menyayangimu setiap masa. Yang menyayangi, melihat dan memerhatikanmu setiap detik dan masa hanyalah Penciptamu. Sayangilah Dia. Cintailah Dia. Berterima kasihlah padaNya.


Ini Cara Elak Rumput Tumbuh Dengan Cepat, Guna Dua Bahan Ni Aje!

Bagi yang mempunyai halaman rumah tentu menghadapi kesukaran apabila rumput mula rumput cepat naik.

Bagi yang bekerjaya tentu tidak mempunyai luang masa untuk cabut rumput. Keadaan itu menjadikan halaman rumah kelihatan semak.

Paling menakutkan apabila persekitaran rumah dipenuhi semak samun, mulalah mengundang haiwan seperti ular dan tikus bersarang.

Namu, semua inginkan rumah dalam keadaan bersih. Apa kata cuba petua untuk mengelak rumput tumbuh dengan cepat.

Bahan:

Cuka Masakan
Sabun Cecair Pencuci Pinggan
Alat Penyembur (Spray)

Cara penyediaan racun rumput:

1. Tuangkan cuka masakan ke dalam alat penyembur lebih kurang 5-7 sudu, lebih banyak lagi power kesannya

2. Setelah itu, isikan 5 atau 6 sudu besar sabun cecair pencuci pinggan kedalam alat penyembur tersebut.

3. Kemudian, semburkan ia pada kawasan rumput liar tersebut secara menyeluruh. Lebih baik sembur pada waktu pagi

Untuk pengetahuan, cuka masakan mengandungi asid asetik yang boleh membuatkan rumput liar mudah mati.

Sabun pencuci pinggan pula bertindak sebagai ejen pelekit yang memastikan cuka yang disembur, tidak cepat kering dan melekat pada rumput liar tersebut.

Sembur cukup sekali, selepas seminggu hasilnya rumput akan bertukar warna coklat, akarnya menjadi kering dan mudah dicabut. Jika belum kering sepeenuhnya, anda boleh sembur sekali lagi sehingga rumput betul-betul kering dan mati.


“Selalunya Ibu Yang Akan Orderkan…” Pandangan ‘Kosong’ Shuib Bikin Warganet Sebak, Tabah Hati Demi Anak-Anak.

Pastinya semua pasangan suami isteri mempunyai impian untuk hidup bersama sehingga hari tua.

Namun ajal maut jodoh dan pertemuan semua di tangan Allah. Siapalah kita untuk menghalangnya. Namun sebagai manusia biasa, kita tidak lari dari rasa sedih memikirkan apa terjadi.

Terbaru menerusi muat naik video di Instagram milik pelawak dan pelakon, Shuib, warganet meluahkan rasa sebak melihat keluarga itu yang baru kehilangan orang tersayang.

Biarpun Shuib kelihatan bersahaja memaparkan wajah ceria membawa minuman kegemaran anak-anaknya, namun jauh disudut hatinya tidak dapat melupakan insan tersayang.

Malah menerusi video berkenaan, peminatnya ada yang melihat dibahagian akhir video kelihatan wajah Shuib bagaikan termenung dengan padangan ‘kosong’.

Biarpun dirinya sedang berduka, sebagai seorang ayah jiwanya kuat dan tabah untuk memberikan keceriaan buat anak-anak.

Selalunya ibu yg akan orderkan Bubblebee utk budak-budak ni. Budak2 ni pon dah berapa hari abis kuarantin,jadi harini teringin sgt katanya nak makan Bubbblebee,,,So arini kita layankan diorang Bubblebee,,,Bg diorang HAPPY 😊 Alhamdulillah #SentiasaRindu

Imbau video bersama Allahyarham Siti Sarah Raissuddin

“shuib mcm tmenung kejap tgok ank² dia mnum ..”

Untuk makluman, Allahyarham Siti Sarah Raissuddin disahkan meninggal dunia di Unit Rawatan Rapi (ICU) HCTM jam 5.13 pagi, Isnin lalu. Allahyarham merupakan isteri kepada pelawak dan pelakon, Shuib. Pasangan itu yang berkahwin pada 26 Februari 2011 terlebih dulu dikurniakan tiga anak iaitu Uwais Alqarni, 10; Dzahira Talita Zahra, 8; dan Ariq Matin, 6 dan bayi baru lahir, Ayash Affan.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bila Emosi Mak-mak Berserabot, Buat Apa Pun Tak Menjadi. Nak Bagi Tenang, Ada Yang En Suami Kena Buat!

Bercakap tentang rutin harian menjadi seorang isteri dan ibu, memang tak dapat dibilang dengan jari. Bayangkan setiap kali balik kerja, belum pun kita sempat membuka tudung akan terus ke dapur menyinsing lengan untuk sediakan bahan-bahan untuk dimasak. Dalam masa yang sama, dekat fikiran asyik teringat pula kain diampaian belum diangkat dan macam-macam hal lagilah yang ingin segera disiapkan. Hakikatnya semua perkara tersebut menyerabotkan fikiran dan mengganggu emosi.

Jadi alangkah baik dan bagusnya sekiranya suami dapat memainkan peranan untuk menenangkan hati isteri agar dapat merasai suasana kehidupan yang lebih tenang dan terurus.

Ini sebagai mana perkongsian daripada Puan Izzah Rosli  tentang pengalamannya apabila dalam keadaan emosi yang sedang kusut, tiba-tiba dengan sekalip mata boleh berubah menjadi lebih baik apabila disapa oleh suami dengan tindakan yang lebih cool.

Jom semak perkongsian ini dan bolehlah dijadikan panduan agar kehidupan kita sebagai  suami isteri lebih tenang dan bahagia.

Perempuan dan Emosi

Dah dua tiga kali cuba bukak pintu rumah dengan kunci yang sama tapi masih tak boleh bukak.. mula la nak bebai hentak-hentak pemegang pintu tu. Dalam hati dok beletiaq, dah la tengah dukung anak, satgi masuk rumah nak angkat barang, nak bagi Fahem tidoq, nak iron baju Fateh sekolah, pintu pun time-time nih la susah nak bukak..

Tetiba suami turun. dengan tenang cakap “mai sini kunci tu,biaq abang bukak” sekali cuba terus terbuka..ajaib betul. Lepas tu abang pesan,”orang bukak pintu guna kunci, bukan guna emosi.” Dah-dah p masuk rumah satgi abang setel barang-barang. Terus stabil emosi-emosi yang berkecamok tadi..

Nampak macam perkara kecik, tapi memang terkesan kalau untuk makhluk yang bernama perempuan. Jadi time-time nih la tugas lelaki nak tunjuk cool dan tenangkan keadaan.

Bila isteri lambat terkial-terkial nak bersiap untuk keluar, jangan marah tapi cuba offer sesuatu yang dapat cepatkan kerja-kerja dia. Contohnya “Ok sayang, kita nak p kenduri satgi.. sayang siapkan pakaian, abang siapkan anak-anak”

Bila bagitau isteri esok kita nak balik kampung, jangan terkejut dan marah-marah bila dia siap-siapkan beg macam nak pindah rumah. Tapi kena buat-buat cool tanya dekat isteri “Ada apa-apa lagi tak yang abang nak kena angkat masuk kereta sayang?”

Lagi satu, bila isteri tengah belek tudung berjam-jam depan cermin sebab tudung tak jadi, jangan dok tunggu depan muka dia lepas tu ulang-ulang dok tanya lambat lagi ka.. konpem lagi-lagi la tak jadi tudung tu.. cuba tukaq cakap macam nih plak. “Takpa la yank oii, kalau tudung tu tak jadi-jadi esok abang beli tudung baru ja taw” Wohaaa mesti isteri ceria seceria mentari pagi walaupun tudung dia heqot-heqot tadi..

*pintu hati sayang pun abang boleh bukak, apatah lagi pintu rumah.


Nak Disiplin Simpan Duit, Ikut Cara Menabung Terbalik Ini

Walaupun sudah hampir setengah tahun, masih sempat lagi untuk didik diri menabung.Kepada yang belum start lagi, boleh cuba cara wanita ini buat.

Strategi wanita ini menabung memang menarik. Menggunakan konsep tabung tunggang terbalik.

Nak tahu cara bagaimana caranya. Ikuti cara

Huda Idris berkongsi tip menabung cara terbalik di laman facebooknya supaya menjadi inspirasi buat  semua.

TIPS MENABUNG TUNGGANG TERBALIK

Kalau namanya susah nak menabung, selagi tak start memang sampai bebila la tak menjadi kan.

Anak-anak tengah membesar ni sedang elok la kita ajar menabung. Sesikit tetiap hari pun takpe. Lelama nanti banyak jugak kan.

Mak pak plak meh mama share tips menabung cara tunggang tebalik ni ha. Sebulan boleh dapat RM465 tau. Manyak tuuuu.

Sedang elok la minggu ni ada yang dah gaji kan. Time tengah berduit ni lagi bagus kalau kita mula selagi belum lupa daratan dan lautan nyopping sana sini. Hehe.

Buat jadual macam dalam gambar ni. Contoh bulan Nov 2018. Bulan Nov kan ada 30 hari. Belah kiri letak tarikh, tengah jumlah duit, hujung tu column untuk tick setiap kali dah masukkan duit dalam tabung.

Alaa, botol kuih raya aritu kan banyak. Guna je botol tu buat tabung. Apadehal. Haha

Tetiap hari jangan miss masuk duit ikut jadual tu. Bila masuk tengah bulan pun selambe badak je nanti boleh masukkan duitnya. Ye la kan, makin hari makin sikit jumlah nak kena masukkan. Bijak takkk?

Kalau bulan tu 31 hari dapat RM496. Perghhh, sedang elok la bulan Dec nanti nak pakai duit banyak anak-anak nak sekolah tahun depan kan. Boleh la jugak buat ringan beban bayar memacam yuran sekolah anak.


Majlis Kesyukuran & Cukur Jambul Di Usia 2 Bulan, Comelnya Aqeef Anaqi!

Walaupun Aqeef Anaqi, anak pasangan Amira Rosli dan Amar Bahrin yang hampir berusia 2 bulan ini masih belum muncul di kaca televisyen menerusi program The Adventures Of Aqeef Amyramar, namun kelibat anak comel ini sangat dinantikan peminat mereka.

Terdahulu Amar menerusi instagramnya mendedahkan nama bayi sulung mereka pada 9 Disember lalu, bersempena episod pertama, The Adventures Of Aqeef Amyramar yang mula disiarkan pada 6 Disember lalu.

Malah Amira sendiri mula menggunakan #Amyramaraqeef pada tarikh yang sama bersempena program ini yang disiarkan pada setiap Rabu, 9 malam di Astro Ria 104 dan Astro Ria HD, 123.

Walaupun baru berusia hampir 2 bulan namun kecomelan Aqeef terlihat jelas. Raut wajahnya perlahan-lahan memperlihatkan air muka mummy dan daddy tercintanya.

Semalam 16 Disember, satu majlis kesyukuran dan Cukur Jambul Aqeef Anaqi telah diadakan. Comelnya Aqeef ketika diraikan. Mari kita lihat kecomelan Aqeef ni.

Lihat gaya bersahaja Amira bersama Aqeef yang sentiasa mencuri hati peminatnya. Walaupun baru habis pantang, namun dia masih kekal cantik seperti dahulu.

Netizen tak kurang juga memuji kecomelan Aqeef dan mendoakan yang terbaik buat pasangan ini.

Moga Aqeef membesar menjadi anak yang bijak dan sihat. Doakan yang baik-baik buat pasangan ini.

Sumber: Instagram Amira Rosli, Amar Baharin & Aqeefanaqi


DIY Sofa Lama Jadi Seperti Baru. Guna Foam, Potong & Sarungkan, Siap. Kreatif & Menjimatkan!

Memang kreatif kan, jika orang lain pasti sudah di buang sofa yang sudah penyet tetapi wanita ni repair memandangkan ia masih elok dan boleh guna lagi.

Salam semua.
Ni saya sharekan quick fix utk sofa yg dah penyetttt.
Utk base tu..saya dh letak alas kayu..sbb yg tali bawah tu dah kendur tggu nak tebolos je dah rupa. Bila dh ganti kayu ( kayu pellet ka..dpt papan plywood lg cantik..ngam2 kan saiz..kukuh..baring pun best sbb x sakit pinggang).

Saya order foam khas utk sofa ni di shoppe. Harga berbeza mngikut ketebalan, saiz. Kalau sofa nyer seat tu dh sendu sgt tggu nak Sadaqallah je..baik amik yg tebal trus. Jgn buang sarung lama tu wpun ada beli sofa cover baru sbb sarung tu utk bg shape pd kusyen sofa tu.
Potong ikut saiz dan gamkan. Sarung balik dgn sarung kusyen. Kalau ada sofa cover..psgkan sofa cover dan Voila!

Kalau kat handle sofa pun bleh..penting..togelkan dulu ..ukur..gamkan 0d frame dan tggu kering. Balut dgn kain mcm langsir lama ke..staple gun kan..dan sarung dgn sarung sofa ni.

Mcm brand new gais. Jimat.
Semoga bermanfaat dan selamat berjimat cermat.


Kenali Psoriasis Sebelum Ia Jadi Lebih Kronik. Ambil Peduli Penerangan Dr Ni.

Psoriasis ialah sebuah keadaan di mana kulit mengalami kemerah-merahan, gatal-gatal dan mengalami pengelupasan berbentuk sisik. Psoriasis adalah sebuah keadaan yang boleh dialami oleh lelaki dan perempuan, Ia mempunyai boleh mendatangi pesakit di dalam pelbagai bentuk dan lebih banyak berlaku pada beberapa bahagian tubuh badan.

Psoriasis merupakan masalah radang yang disebabkan oleh tindakan imuniti badan terhadap sel-sel kulit. Sel-sel imun ini bertindak dengan menyebabkan sel-sel kulit menghasilkan lapisan-lapisan kulit baru dengan lebih kerap daripada biasa.

Kesannya, lapisan – lapisan kulit yang baru ini akan menyebabkan lapisan kulit yang normal menjadi lebih tebal dan berwarna kemerah-merahan. Permukaannya juga akan mengelupas sedikit demi sedikit dan kelihatan seperti plak-plak kecil berwarna perak (erythematous plaques with silver scale) disebabkan oleh proses tindakan imuniti terhadap sel – sel kulit.

Psoriasis adalah satu penyakit yang dipengaruhi oleh faktor genetik dan ia boleh menyebabkan masalah pada bahagian kulit dan sendi-sendi. Walaupun ianya tidak mengancam nyawa, namun kondisi ini akan menyebabkan gangguan dari segi fizikal dan mental pesakit. Hal ini kerana bahagian tubuh yang terlibat kebiasaannya merupakan bahagian kulit yang biasanya terdedah. Sesetengah pesakit akan mengalami keadaan di mana kulit menjadi tegang, sakit, gatal-gatal dan berdarah.

Antara lokasi-lokasi kulit yang sering terlibat dalam masalah psoriasis adalah pada bahagian ubun-ubun kepala, siku, lutut bahagian belakang dan punggung. Namun begitu, ia boleh sahaja berlaku pada mana-mana bahagian kulit.

Pada kebiasaannya ia tersebar secara simetri. Kulit akan berwarna merah, timbul plak-plak berbentuk sisik dan ia mempunyai sempadan yang jelas. Plak-plaknya berwarna keperak-perakan, sesetengahnya berkilat, mempunyai permukaan yang lembap dan mudah terkopek.

Rasa gatal-gatal juga merupakan salah satu simptom boleh berlaku dalam kalangan pesakit. Ini adalah berlainan bagi setiap pesakit. Sebahagian pesakit hanya akan mengalami rasa gatal-gatal yang tidak teruk. Namun bagi sesetengah yang lain pula, kegatalan yang dialami agak teruk sehingga membuatkan seseorang itu kerap menggaru kawasan tersebut sehingga luka.

Parut yang terbetuk akibat psoriasis dikenali sebagai ‘lichenification’ iaitu suatu keadaan yang menyebabkan kulit menjadi lebih tebal daripada biasa dan menginggalkan garisan-garisan parut. Rekahan juga boleh terbentuk dan ianya boleh menyebabkan kesakitan pada kulit pesakit.

JENIS PSROSIASIS

Psoriasis mempunyai beberapa bentuk klinikal yang sering ditemui semasa diagnosis. Antara bentuk-bentuk yang sering dijumpai adalah :

1. Chronic plaque psoriasis

Ia adalah sejenis psoriasis yang paling kerap ditemui dalam kalangan pesakit dan ia tersebar secara simetri pada kawasan-kawasan badan seperti ubun-ubun, siku, lutut dan kawasan punggung. Ini juga akan menyebabkan rasa gatal-gatal pada bahagian yang terlibat.

2. Guttate psoriasis

Ia berciri-cirikan plak-plak psoriasis yang kecil. Biasanya bermula pada bahagian perut, bahagian hujung lengan dan kaki. Sesetengah pendapat mengatakan bahawa terdapat kaitan di antara guttate psoriasis dan jangkitan streptococcal pharyngitis (iaitu jangkitan pada bahagian saluran pernafasan).

3. Pustular psoriasis

Ini adalah keadaan psoriasis yang paling bahaya dan boleh mengancam nyawa jika tidak dirawat dengan segera. Jenis yang paling bahaya ini dikenali sebagai “von Zumbusch”. Terdapat gelembung-gelembung kecil yang mengandungi nanah terbentuk pada permukaan kulit. Keadaan ini boleh diikuti dengan kemerah-merahan pada kulit, demam, cirit-birit, ‘leukocytosis’ iaitu meningkatnya bilangan sel darah putih dan ‘hypocalcemia’ iaitu kukurangan mineral kalsium dalam darah.

4. Erythrodermic psoriasis

Badan dipenuhi dengan ruam berwarna kemerah-merahan dan keadaan kulit yang bersisik. Pesakit mempunyai risiko yang tinggi untuk mendapat jangkitan dan ketidak seimbangan elektrolit di dalam tubuh disebabkan keadaan kulit yang tidak dapat melindungi tubuh badan

5. Inverse psoriasis

Keadaan psoriasis yang berlaku pada bahagian kulit yang sepatutnya jarang mendapat psoriasis. Kawasan-kawasan yang terlibat adalah seperti pada bahagian ketiak, kawasan kemaluan, bahagian hadapan pinggang dan kawasan dada.

6. Nail psoriasis

Psoriasis jenis ini adalah yang berlaku pada bahagian hujung jari dan kuku. Ia boleh jadi bermula daripada kuku sahaja ataupun bermula pada kuku dan bahagian kulit yang lain serentak. Psoriasis jenis ini sering kali berlaku dalam kalangan pesakit yang mengalami psoriatic arthritis. Terdapat seperti lubang-lubang kecil terbentuk pada permukaan kuku. Kuku akan menjadi rapuh dan mudah terhakis walaupun hanya terkena geseran kecil.

Sumber: Dr Zubaidi Ahmad


“Baby Bump, Comelnya. Doa Yang Baik-Baik Buat Bonda.” Perkongsian Intan Saleh Raih Perhatian, Ramai Titip Doa!

Penampilan terbaru Intan Salleh ketika sambutan hari lahir suami mencuri tumpuan ramai apabila ada yang meneka selebriti media sosial ini sedang hamil.

Sementelah, ibu kepada dua orang cahaya mata ini menerusi video yang dimuatnaik ini dilihat memberi hadiah berupa ujian kehamilan sebagai kejutan buat suaminya.

Dia dalam pada itu mengakui biarpun keputusan alat ujian kehamilan menunjukkan tanda positif, namun hanya boleh mengesahkan perkara itu selepas bertemu doktor.

Jelasnya lagi, masih terlalu awal untuk berkongsi khabar gembira tersebut kepada umum. Begitupun, dia akan memaklumkan apabila sudah mendapatkan kepastian daripada pakar.

Terbaru, dua keping gambar yang dimuat naik oleh Intan di Instagramnya ketika bercuti bersama keluarga jelas menjawab segala persoalan.

“Bagi can la ek… tak tau nak tulis caption apa,” tulis Intan ringkas di kapsyennya.

Baby bump Intan yang jelas kelihatan menarik perhatian dan seolah-olah mengiyakan teka teki pengikutnya.

Menjengah ke ruangan komen, ramai yang mengucapkan tahniah malah menitipkan nasihat serta mendoakan kebahagian wanita ini selepas melalui waktu-waktu yang suram suatu ketika dahulu.

Malah mereka turut mendoakan Intan agar  dipermudahkan hingga melahirkan kelak.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Ini Gambar 49 Hari Sebelum Mak Meninggal,”-Coretan Lelaki Ni Bikin Netizen Sebak!

Kisah keluarga Encik Mohd Yazid sebelum ini pernah viral di media sosial dek kerana dia berkongsi gambar adik beradiknya yang seramai 16 orang. Turut diceritakan pengalaman hidupnya ketika kecil yang cukup menyentuh hati warganet.

Meskipun dilahirkan di dalam keluarga serba kekurangan dan apatah lagi pada tahun 1991, ketika ibunya mengandungkan anak ke 16, ayah diserang stroke dan lumpuh. Hilang sumber pendapatan. Namun berkat didikan ibu ayah sepenuh hati, mampu menjadikan 16 beradik ini kesemuanya berjaya melanjutkan pelajaran hingga ke universiti.

Baru-baru ini Mohd Yazid berkongsi lagi gambar dirinya bersama ibu tercinta di dalam kapal terbang. Namun perkongsian ini cukup menyentuh hati hingga membuatkan warganet  sebak bila mengenangkan perginya orang tersayang dan adakah kita diberi peluang untuk  menunaikan impian dan harapan serta berbakti kepada ibu ayah yang telah banyak berkorban membesarkan kita selama ini.

Ini perkongsiannya.

Ini gambar 49 hari sebelum Mak meninggal dunia. Gambar 15 Mac 2023, dalam flight AirAsia untuk balik ke Kota Bharu. Saya hanya berdua dengan Mak.

BACA ARTIKEL MENARIK INI JUGA

Kami bawa mak jalan-jalan KL lebih seminggu. Mak ada 4 orang anak menetap di Lembah Klang.

Mak bermalam di rumah saya beberapa hari. Ketika berborak mak banyak kali bagitahu “raso nok mati dh” setiap kali merasai dirinya makin lemah dan makin pelupa.

Saya sedih, tidur dengan linangan air mata.

Ketika saya bawa Mak ke rumah adik di Puchong, Mak sangat gembira dan ceria. Kemudian dalam kereta masa nak balik ke rumah saya, Mak tanya soalan yang saya akan ingat sampai bila-bila. Biarlah ia rahsia.

Alhamdulillah saya bersyukur sangat sebab dapat tunaikan beberapa permintaan mak. Ada 1 yang tak berjaya saya tunaikan, Mak nak buat pembedahan mata dengan Prof. Muhaya. Mak bagitahu harapan nak ke klinik prof, tapi kesihatan tidak mengizinkan.

Bagi sesiapa yang masih mempunyai ibu dan ayah, ketahuilah bahawa masa berbaki tidaklah banyak. Antara penyesalan yang terbesar ialah dari sebab sifat bertangguh, bila kita anggap masih ada masa yang panjang berbaki.


Pakar Psikiatri Ini Ajar Cara Ibu Bapa Urus Stres Dengan Baik, Boleh Didik Anak Sekali.

Pastinya ibu bapa pernah lihat anak sedih, menangis, marah, tak ada mood atau, menjerit. Mungkin ada yang anggap ia perkara biasa.

Namun ini adalah antara tanda anak itu mengalami tekanan dalam diri dalam persekitaraannya secara sengaja atau tak sengaja.

Kalau ada satu ilmu yang anda boleh wariskan kepada anak anda, salah satunya ialah kemahiran menguruskan stress, tekanan dan masalah hidup.

Jadikan setiap masalah dalam hidupnya sebagai peluang untuk anda mendidik kemahiran ini.

Dalam mendidik, ada 7 tips asas yang anda boleh aplikasikan.

1. Jangan ajar teknik burung unta. Jangan sorokkan kepala dalam pasir bila datang masalah. Jangan ajar anak abaikan (ignore) masalah/stress. Mengelak dari masalah (avoidance) hanya akan menjadikan masalah terkumpul. Ajar anak untuk kenalpasti masalah, namakan masalah, senaraikan masalah, suarakan pandangan dan berbincang tentangnya secara telus dan terbuka. Tidak kira kecil atau besar masalah tersebut. Ajar anak bahawa ‘it’s okay not to feel okay sometimes’. Asalkan kita belajar cara mengendalikan masalah tersebut.

2. Jangan jadi Superhero kepada anak anda. Jangan jadi penyelamat terlallu awal. Jangan jadi penyelesai masalah pada setiap ketika. Wujudkan keyakinan yang anak anda boleh menyelesaikan masalahnya sendiri. Peranan anda adalah untuk hadap mereka waktu itu dengan FACE: ‘facilitate’, ‘acknowledge’, ‘constructively support‘ dan ‘empower’ mereka. Jangan sediakan jawapan dan penyelesaian untuk setiap permasalahan. Apapun hasil akhir penyelesaian mereka, bantu mereka untuk muhasabah dan perbaiki.

3. Jangan ajar mereka one-way trip. Jangan ‘stuck’ dengan satu versi masalah dan penyelesaian sahaja. Ajar mereka ‘the bigger picture’. Ajar mereka solusi di luar kotak. Ajar mereka melihat dari perspektif yang berbeza. Ajar mereka melihat masalah dari sudut pandang orang lain. Ajar mereka memakai kasut orang lain. Kemahiran melihat masalah dengan pelbagai perspektif ini penting untuk menghakis sikap ‘ego-centric’ anak.

4. Jangan jadi model yang salah. Tunjukkan contoh yang baik bagaimana anda menyendalikan masalah anda. Ada dua kategori cara coping – emotional-focused coping dan problem-focused coping. Kedua-dua cara ada kaedah positif dan negative. Apa pun cara anda cope dengan masalah, jangan sampai anak mengambil teladan yang negatif dari anda.

5. Jangan rumitkan kaedah menghadapi stress. Jangan ingat kemahiran ini perlu rumit dan komplek. Teknik mudah relaksasi seperti deep breathing, simple mindfulness, problem solving.

6. Jangan lupakan keperluan asas emosi. Kasih sayang, perhatian, rasa selamat, tidur yang cukup, makanan yang sihat, riadah dan rakan yang positif. Inilah asas yang akan menjadikan emosi anak lebih stabil dan mudah diurus.

7. Jangan lari. Be present and available. Kemahiran tidak akan datang dengan leteran atau kata-kata semata-mata. Anda perlu ada bersama anak anda pada masa sukar. Cuba mendengar dan memahami.


Transformasi Rumah Teres Biasa Jadi Mewah Seakan Banglo. Patutlah 27K Share, Inspirasi!

Semua inginkan rumah kediamaan yang cantik dan kemas. Namun, tidak kiralah jenis kediaman anda kecil atau besar, jika bijak menyusun atur dan melakukan sedikit transfomasi pastinya akan nampak cantik dan mewah. T

Sebagaimana perkongsian ini. Sungguh inspirasi!

Alhamdullilah.. arini genap sebulan pindah.. Rumah subsale low cost jenis memanjang.. kebanyakan idea deco n kod cat ambil dari sharing kawan² KKD..

Update:
Minta maaf sbb saya x terjwab smua soalan.. jadi saya update sini utk soalan yg ditanya n tambah pic..

Cat… Jotun majestic washed linen n Jotun majestic persian khaki (feature wall)

Perabot n brg deco… Ikea, Rmantika, Shopee, Caler Home n Eco

Langsir … Kedai pakistan

Lampur n kipas… CK Lighting (lampu ada 2 jnis led downlight 3 warna n eyeball)

Renovation hall… tukar pintu n tingkap dgn sliding door 4 pintu n tmbah 4 kaki ke depan, siling biasa ke siling kapur+cornise, mozek.

Trima kasih semua yang mana komen

Kredit: Diana Zaini


Manfaat Timun Bukan Sahaja Bantu Turunkan Berat Badan, Boleh  Bantu Hilangkan Nafas Berbau Yang Mungkin Ramai Tak Tahu!

Timun antara sayur yang menjadi pilihan untuk dijadikan ulam-ulaman. Namun tahukah anda, sayuran ini juga sering digunakan dalam bidang perubatan.

Sejak zaman purba, timun telah digunakan sebagai ubat herba tradisional di India. Biji timun mengandungi racun alkoloid jenis hipoxanti, yang berkesan untuk merawat kanak-kanak yang mempunyai masalah cacing.

Bagi mereka yang menghadapi sakit tekak apabila diserang batuk, penyakit ini dapat dirawat dengan biji timun dimana sedikit biji timun dicampurkan dengan sedikit garam dan dikumuh beberapa kali sehari. Petua ini dapat mengembalikan suara yang hilang.

Khasiat Timun Untuk Kesihatan

Sayuran ini baik untuk kesihatan kerana ianya mempunyai banyak nutrisi yang diperlukan dalam badan seseorang.

Untuk pengetahuan anda, timun dapat membantu penghidratan, melawan kencing manis, meningkatkan kesihatan buah pinggang dan melegakan sakit otot.

Bukan itu sahaja, paling menarik adalah ianya juga dapat melembutkan rambut serta kuku anda dan mampu untuk memperbaiki penghadaman dan tekanan darah.

Bagus betul. Lepas ini bolehlah makan timun banyak sikit.

Penghidratan Pada Tubuh

Air sangat penting untuk fungsi badan anda dan memainkan banyak peranan penting. Ia terlibat dalam proses seperti peraturan suhu dan pengangkutan produk sisa dan nutrien. Ia boleh diibaratkan seperti minyak pelincir yang menggerakkan mesin. Ini kerana, setiap organ yang bekerja dalam tubuh badan kita memerlukan air untuk melancarkan proses organ-organ ini berfungsi.

Walaupun anda banyak minum air, namun sesetengah orang mungkin mendapat sebanyak 40% air daripada bahan makanan mereka. Buah-buahan dan sayur-sayuran, khususnya, boleh menjadi sumber air yang baik dalam diet anda.

Oleh kerana timun terdiri daripada kira-kira 96% air, ia sangat berkesan dalam mempromosikan penghidratan dan boleh membantu anda memenuhi keperluan cecair harian anda.

Membantu Menurunkan Berat Badan

Timun berpotensi membantu anda menurunkan berat badan dalam beberapa cara.

Pertama sekali kerana ia rendah kalori. Setiap hidangan satu cawan (104 gram) mengandungi hanya 16 kalori, sementara keseluruhan timun 11oz (300 gram) mengandungi hanya 45 kalori.

Timun boleh dicampur dalam hidangan salad, sandwich dan makanan sampingan lain sebagai pengganti alternatif kalori yang lebih tinggi. Ini bermakna anda boleh makan banyak timun tanpa perlu bimbang pada kalori tambahan yang membawa kepada penambahan berat badan.

Detoksifikasi

Timun membantu hati untuk menghilangkan kotoran, sisa, dan juga membantu menghilangkan toksin terkumpul dari aliran darah dan usus. Ia juga membantu badan untuk mengeluarkan lebih banyak air kencing untuk mengeluarkan toksin.

Anda boleh amalkan minuman jus timun untuk mempercepatkan proses detoksifikasi.

Kesihatan Mata

Ia melembapkan kulit di sekitar mata anda kerana ia mengandungi 95% air. Vitamin E memainkan peranan penting dalam menyihatkan kulit anda, meningkatkan pengeluaran kolagen dan anti-penuaan.

Amalkan makan timun secara teratur juga membantu meningkatkan penglihatan anda kerana ia mengandungi beberapa anti-radang dan antioksidan yang boleh membantu mengelakkan mata anda daripada katarak.

Hyperpigmentation yang membentuk lingkaran hitam di sekitar kulit mata disebabkan oleh kurang rehat dan stres. Timun adalah pilihan terbaik untuk mengatasi masalah ini. Antioksidan yang terdapat dalam timun menghilangkan kerengsaan kulit.

 Kesihatan Usus
Untuk memastikan kesihatan usus anda, anda perlu memasukkan makanan yang berserat. Timun adalah salah satu makanan yang tinggi serat.

Sayuran ini juga mengandungi enzim yang disebut sebagai erepsin, yang meningkatkan proses pencernaan dan membantu tubuh untuk menyerap protein.

Atasi masalah mulut berbau

Mungkin ramai yang tak tahu, kebaikan timun juga adalah untuk membantu anda bagi menghilangkan nafas berbau. Bagaimana caranya?

Gunakan timun yang sudah dihiris dan letakkan di antara mulut dan lidah selama 90 saat. Dengan cara ini, fotokimia akan membunuh bakteria yang menyebabkan nafas anda berbau. Mudah sahaja bukan?


6 Cara Ni Untuk Memupuk Tabiat Menabung Pada Anak Sejak Kecil.

‘Melentur buluh biar dari akarnya’ ayat ini bermaksud, jika kita ingin anak menjadi seorang yang baik dan berjaya, kita perlu mendidik mereka sejak kecil lagi.

Begitu juga untuk mendidik anak suka menabung. Sebagai ibu bapa, ini adalah masa yang terbaik bagi anda mendidik anak-anak.

Didik mereka untuk menyimpan duit sekiranya mereka ingin membeli barang idaman mereka.

6 Tips Mengajar Anak Menabung Dari Kecil

Peningkatan kos sara hidup sekarang merupakan satu isu yang tidak habis-habis diperkatakan oleh semua orang. Jadi,kita sebagai ibu bapa haruslah mendidik dan menggalakkan anak –anak untuk belajar dalam menguruskan perbelanjaan mereka dari kecil lagi. Agar mereka tidak membesar menjadi seorang yang boros dan tidak tahu hargai duit.
.
Tabiat kewangan yang baik seharusnya dipupuk oleh ibu bapa itu sendiri dengan menjadi idola yang hebat di mata anak-anak. Pada peringkat awal ini, boleh jer ajar anak menabung bermula di rumah. Kita pupuk minat mereka untuk menyimpan dan kena mulakan daripada sekarang.
.
Bila dah makin meningkat dewasa mereka akan secara sendiri suka menyimpan kerana sudah diajar dari kecil. Dibawah ni Ahyat ada kongsikan tips yang Ahyat guna untuk anak-anak Ahyat supaya suka menabung.
.
1. Sediakan Tabung Yang Cantik
Terdapat pelbagai jenis tabung yang dijual di pasaran. Ikutlah yang mana anak kita berkenan kalau boleh carilah tabung yang cantik ataupun cari tabung lutsinar yang boleh nampak supaya mereka dapat melihat sendiri hasil simpanan mereka yang semakin banyak itu.
.
Kalau nampak ruang-ruang kosongnya, sudah tentu duit yang simpanan belum banyak. Bila mereka nampak hasil tabungan mereka, mereka akan rasa lagi bersemangat nak tambah dan terus menyimpan.
.
2. Beri Wang Saku Dan Ajar Cara Mengurus Pembelanjaan
Ini merupakan ‘pendapatan’ pertama mereka. Ajar mereka untuk belanja secara berhemah. Sekiranya kita ada sediakan bekal makanan untuk anak bawak ke sekolah, kita juga boleh berikan wang saku kepadanya.
.
Disini lah kita boleh ajar mereka, bila mereka pulang sekolah cuba kita tanya, apa yang mereka beli, berapa baki dan berapa banyak boleh mereka simpan untuk hari tersebut.
.
3. Ajar Anak Buat Matlamat Menyimpan
Ajar mereka setiap duit yang mereka simpan mempunyai matlamat. Apakah yang nak dibelanjakan setelah duit dalam tabungan cukup. Kita sebagai ibu bapa kena tanya mereka apa yang mereka inginkan dan matlmat dalam menyimpan. Contohnya anak lelaki nak beli playstation 4 ataupun patung Barbie bagi anak perempuan.
.
Disamping itu,kita juga boleh bawa mereka ke kedai dan dapatkan harga tersebut supaya mereka tahu dan teruskan bersemangat untuk menyimpan agar dapat barang yang dikehendakinya itu. Apabila sudah jelas dengan matlamat simpanan anak-anak, kaji berapa lama mereka perlu simpan dan buat jadual khas untuk perkara ini.
.
Buat jadual berkotak dan gunakan pelekat bewarna, supaya mereka boleh kenal pasti berapa jangka masa yang perlu mereka simpan untuk mencapai matlamat tersebut.
.
Ajar mereka tiada apa yang percuma dan senang nak dapat sekarang. Ayah dan emak terpaksa kerja keras untuk sekolahkan dan membesarkan mereka semua. Ajarkan mereka konsep bersyukur. Dalam proses menabung,inilah masa yang sesuai untuk kita terapkan erti nilai wang kepada mereka.
.
4. Ajar Untuk Dapat Wang Tambahan
Beritahu mereka, sekiranya mereka inginkan duit tambahan dengan cepat, mereka perlu lakukan kerja rumah atau membantu kita supaya kita dapat memberi mereka upah. Upah tersebut bolehlah mereka menyimpan untuk membeli barang yang diingini.
.
Lagi satu cara kita juga boleh mengajar mereka untuk berniaga secara kecil-kecilan, contohnya bawa mereka ke pasar lambak untuk menjual mainan terpakai mereka dan ia dapat melatih mereka mengira wang dan lebih sistematik dalam kehidupan apabila dewasa nanti.
.
5. Didik Belanja Ikut Kemampuan
Ajarlah anak-anak sejak dari kecil lagi untuk berbelanja mengikut kemampuan sendiri. Jangan berlagak kaya dan sentiasa merancang perbelanjaan walaupun ketika berada di sekolah. Didik mereka untuk tidak meminjam duit rakan jika tiada duit tetapi hanya menggunakan wang saku dengan cermat.
.
6. Berikan Ganjaran Kecil
Sesekali berikan mereka ganjaran daripada usaha mereka dalam meningkatkan tabungan. Benda yang paling simple, biarlah hadiah kecil saja namun bergantung kepada kita nak beri hadiah apa pada mereka. Contohnya, masukkan lauk kegemaran mereka, belikan buku atau belanja makan aiskrim.
.
Percayalah selepas sebulan kita akan nampak hasil dan tabung semakin penuh kerana anak dah mula tahu bila dia menabung makin banyak ibu bapa mereka akan memberi hadiah kepadanya. Hadiah ni salah satu pembakar semangat untuk mereka lebih suka menabung.
.
Kesimpulannya, kita sebagai ibu bapa perlu menjadi modal atau contoh yang baik untuk mengajar anak2 kita menabung dari kecil supaya bila besar nanti mereka jadikan satu tabiat untuk menyimpan bagi masa depan mereka juga.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Rindu Tiada Penghujung. Luahan Hati Suami Ini Kehilangan Isteri Dua Tahun Lalu Undang Sebak.

Setiap pasangan yang berkahwin sudah pastinya inginkan bahagia hingga akhir hayat. Namun ketentuan sang pencipta tiada siapa yang tahu. Kesedihanan pasti menerpa dalam diri, biarpun sudah lama kehilangan orang tersayang.

Begitulah yang dirasai oleh seorang suami yang kehilangan isteri sejak dua tahun lalu disebabkan oleh jangkitan kuman dalam darah yang menyebabkan kegagalan organ. Beliau yang kini tabah membesarkan tiga orang anak-anak yang kesemua lelaki. Bukan calang-calang untuk membesarkan anak yang sedang mempunyai pelbagai keletah.

Ikuti perkongsian Saudara Khairul Abdullah yang meruntun jiwa ini.

Aku buka almari baju dan tengok semua baju arwah isteri aku masih di tempat yang sama.
Sudah lebih 2 tahun dia pergi.
Dalam laci semua barangnya masih di tempat yang sama. Hampir semua benda yang dia tinggalkan masih berada di tempat yang sama.
Aku tak usik, aku tak ubah. Sesekali aku sentuh, sesekali aku ambil dan cium.
Keadaan masih sama dalam bilik ini.
Baju dan begnya masih bergantung di tempat yang sama. Barang kemasnya, barang makeup dan segala perfumenya semuanya di tempat yang sama.
Kenapa?
Entah. Aku tak tahu.
Aku suka begitu.
Aku suka keberadaan semua benda tersebut di tempat asalnya. Cukup untuk buat aku merasa sebahagian dirinya masih ada bersama aku dan anak-anak.
Cukup untuk buat aku rasa tidak ditinggalkan.

RINDU TIADA PENGHUJUNG

Aku tak move on?
Entah.
Aku tak tahu atau faham apa makna move on itu. Adakah perlu melupakan? Apakah perlu buang semuanya dan lupakan segalanya?
Jika tidak, jika masih menyimpan dan mengingat, adakah aku tidak move on?
Entahlah.
Selepas isteri dikebumikan, aku teruskan tanggungjawab aku besarkan anak-anak. Hidup aku dan anak-anak ok sahaja. Aku tak abaikan sesiapa, aku hidup seperti biasa. Tidaklah aku tertekan, tidaklah aku menderita, tidaklah aku jadi gila.
Aku tak move on?
Move on bagi aku adalah meneruskan hidup.
Alhamdulillah, aku hidup bahagia dengan anak-anak. Cuma kasih sayang dan rindu aku tak boleh aku hilangkan begitu sahaja.
Lagipun memang aku memilih begitu.
Memilih untuk terus mengingat dan merindu.
Kau tahu,
Sentiasa ada setitis manis dalam setiap rindu yang pahit.
Jadi, aku gagahkan demi yang setitis itu.

Kredit: Khairul Abdullah


Susah Senang Bersama, Biar Isteri Kehilangan Aggota Tubuh Badan, Suami Setia Disisi. Inilah Cinta Till Jannah!

Berat mata memandang, berat lagi bahu yang memikul’ adalah peribahasa yang tepat bagi menggambarkan pengorbanan suami yang setia di sisi menjaga isteri yang terlantar sakit sejak tahun lepas akibat kemalangan jalan raya.
Lebih menyedihkan baru-baru ini, isterinya kehilangan kaki setelah terpaksa dipotong akibat jangkitan kuman.

Setelah diberhentian kerja tahun lepas akibat tidak hadir bekerja dalam tempoh yang lama, kini beliau bekerja disebuah stesen minyak. Jauh disudut hatinya berharap dapat menampung perbelanjaan kos perubatan isteri.

Namun ekoran masalah kewangan yang tidak mencukupi beliau pasrah moga ada yang sudi memberi sumbangan buat perbelanjaan kos perubatan isterinya.

Syarifudean, 42, yang tinggal di rumah sewa di Taman Desa Indah Nilai, dekat sini, berkata, kejadian berkenaan berlaku pada 23 April tahun lalu ketika isteri Noramalina Arifin, 34, dalam perjalanan ke tempat kerja di Nilai.

Syarifudean berkata, akibat nahas, isterinya koma enam hari di Hospital Tuanku Jaafar (HTJ) Seremban dan menerima rawatan sehingga lebih tiga bulan sebelum dibenar keluar wad pada 5 Julai tahun lalu.

Menurutnya, sepanjang itu, tangan kanan sehingga ke paras lengan dipotong kerana jangkitan kuman.

Katanya, pada 3 September lalu, Noramalina dirujuk sekali lagi ke HTJ selepas kaki kanan isterinya itu berlaku jangkitan kuman.

Syarifudean yang berasal dari Gemas Negeri Sembilan manakala isteri dari Sepang Selangor berkata, sebelum kemalangan itu, dia bekerja di sebuah pasar raya di Teluk Panglima Garang, Selangor.

Dia yang belum mempunyai cahaya mata berkata, disebabkan terpaksa mengambil cuti tanpa gaji dalam tempoh lama kerana menjaga isteri, pengurusan pasar raya itu menamatkan perkhidmatannya pertengahan Mei 2019.

Beliau berkata, hampir sembilan bulan dia menganggur sebelum mendapat kerja di stesen minyak di pekan Nilai mulai Februari lalu dengan gaji RM1,200 sebulan.

Katanya, pendapatan bulanan yang ada habis digunakan bagi membeli ubat isteri dan kos harian yang berkaitan.

Ikuti perkongsian ini

Assalamualaikum Dan Salam sejahtera pada keluarga,saudara Mara,sahabat handai,rakan2 Dan yg mengenali diri sy Dan isteri..
setiap ujian Allah tu ada hikmahnya. Setelah lebih setahun 5 bulan, isteri tercinta terlantar akibat kemalangan jalan raya, sebelah tangan di potong dan beberapa bahagian tulang patah dari kaki hingga ke tulang belakang, kami diuji lagi baru-baru ini apabila doktor mengatakan sebelah kaki isteri perlu dipotong di atas paras peha akibat masalah saraf yang menjelaskan pengaliran darah. Allahuakbar.

Bukan memohon simpati, tetapi berat mata memandang, berat lagi bahu memikul. Sehingga kini tiada lagi sebarang pampasan di terima daripada insurans atau mana2 pihak berkaitan. Entah di mana silapnya. Pendapatan bulanan yang ada habis digunakan membeli ubat isteri. Pasti Allah sedang menguji hambaNya yang kerdil dan penuh dosa ini. Jika ada yang terdetik hati ingin membantu, hanya Allah membalas jasa kalian.

Mereka yang bersimpati boleh menyalurkan sumbangan menerus BANK ISLAM 05058023969373(Isteri yg sakit) *NORAMALINA BINTI ARIFIN*
MAYBANK 155108940110 SYARIFUDEAN BIN DRAWAH(suami) Qudin Drawuh atau maklumat lanjut hubungi Syarifudean di talian 013-2992524.

Semoga urusan pasangan ini dipermudahkan dan dimurahkan rezeki.

Kredit: Berita Harian & Qudin Drawuh


Makan Gaji Sara Kehidupan, Tapi  Pendapatan Kedua Untuk Kekayaan.’ Deep Pesanan Peguam Ni.

Kita semua sudah tentu ingin hidup bahagia bersama pasangan dan anak-anak. Sudah tentu kita akan pastikan mempunyai kediaman dan kenderaan yang selesa. Oleh kerana itu, kita berkerja untuk mengukuhkan ekonomi keluarga.

Bagaimana pun, seorang peguam, Hayat Muhamad, berpendapat, untuk memberi keselesaan kepada keluarga bukan sahaja makan gaji tetapi perlu mencari pendapatan kedua untuk memberi kekayaan. Katanya lagi, perlu ada perancangan untuk pengurusan kewangan agar berbelanjaan tidak melebihi pendapatan.

IKUTI PERKONGSIAN INI

Mula- mula kerja, apa yang patut saya beli dulu Pokyat? Kereta ke rumah?

Jawapan:

Tahniah sebab dah ada kesedaran awal untuk membeli aset.

Sebab ramai orang masa mula kerja umur 24 hingga 30 tahun, tak berfikir panjang. Duit yang ada, habis. Masuk umur 30 Tahun, baru tersedar aset tak ada. Rumah pun masih menyewa. Saving pun tak ada.

Pertama, beli kereta yang asas. Untuk bergerak. Nak pergi dan balik kerja. Myvi pun takpe. Axia pun ok. Sebab apa Pokyat kata kereta asas, sebab tujuan nak bergerak. Kereta adalah keperluan. Ya lah, semua orang tahu, starting salary kita tak besar. Baru nak mula hidup.

Kedua, dalam 3 tahun pertama. Simpan duit gaji. Tengok boleh simpan duit ke tidak. Masa ni dah boleh start survey cari rumah asas. Harga yang tak mahal. Maksud padan dengan gaji. Kalau ikut kelayakan memangla. Tapi takkanlah nak habis limit kelayakan.

Selepas 3 Tahun bekerja, biasanya ada kenaikan gaji. Pendapatan lebih stabil. Masa ini kalau saving dah banyak sikit, boleh apply loan untuk buat rumah. Kira betul betul loan berapa tahun dan berapa kena bayar setiap bulan. Kalau pasangan nak buat loan bersama, sama- sama bayar, Alhamdulillah.

RANCANG PERBELANJAAN

Bila dah ada kereta asas dan rumah asas, simpanan pun dah ada, gaji dah stabil, bolehlah berkira- kira untuk tukar kereta dan renovate rumah atau beli aset yang lain. Biasanya selepas 5 tahun bekerja.

Kad kredit kena jaga- jaga. Jangan sampai habis limit. Pastu jangan bayar minimum 5 % je. Kalau guna, bayar banyak sikit. Supaya tak tertunggak. Interest dia sangat tinggi.

Personal loan kalau tak perlu, jangan apply. Komitment bulanan kecikkan. Loan kereta dan rumah biarlah potongan yang sepadan ngan gaji.

Contohnya kalau gaji 7k, bayar kereta 1K.

Benda ni subjektif, sebab ia bergantung pada lifestyle kau.

Loan rumah pun sama. Jangan sampai kau letak tangan atas dahi malam- malam sebab duit habis bayar loan.

BUAT BISNES CARI PENDAPATAN KEDUA

Kalau nak cepat dapat kereta dan rumah idaman, cubalah bisnes, cari pendapatan kedua. Pakat suami isteri buat betul- betul.

Makan gaji untuk menyara kehidupan.
Pendapatan kedua untuk mencari kekayaan.

Good luck adik- adik Pokyat.


“Just Hati-hati Kalau Guna…”- Habis Lecur Wajah Akibat Pressure Cooker Meletup, Isteri Ni Kongsi Cerita!

Menggunakan Pressure cooker memang memudahkan kerja memasak lebih-lebih lagi untuk menyediakan sajian yang mengambil masa berjam-jam untuk disediakan.

Lantaran itu, tidak keterlaluan jika dikatakan pressure cooker sekarang ini menjadi antara gajet yang wajib ada di setiap rumah. Bukan hanya kerana memudahkan dan menjimatkan masa malahan menyediakan hidangan dengan pressure cooker menjadikan masakan lebih enak kerana ianya  masak sekata dan sempurna.

Pun begitu apakan daya, malang tidak berbau. Meskipun penggunaan pressure cooker bukanlah suatu perkara yang baharu di masa ini, namun bagi yang pernah mengalami kejadian pressure cooker meletup pasti meninggalkan kesan trauma yang berpanjangan.

Hal ini telah  terjadi pada seorang isteri, dengan tiba-tiba pressure cooking yang digunakan meletup dan mengakibatkan kesan lecur hampir seluruh wajahnya. Melihat kesan tersebut, nyata sakit yang ditanggung bukan kepalang.

Satu perkongsian video oleh Nur Nadia Haris  di aplikasi TikTok ini telah  mencuri tumpuan warganet.  Rata-rata bersimpati dengan kesakitan yang ditanggung, lebih-lebih lagi tidak dapat membayangkan betapa sakitnya kesan lecur pada kulit dengan keadaan yang sedemikian rupa.

Dalam video tersebut, dapat dilihat kulit wajahnya mengelembung dan kemudian beransur-ansur pulih setelah menerima rawatan di klinik swasta yang berhampiran. Difahamkan keadaan ini terjadi apabila pressure cooker yang sedang digunakan untuk memasak, meletup secara tiba-tiba.

Dalam kenyataan terkini daripadanya, dia memaklumkan menggunakan Pressure Cooker Brand SINC*R* Bukan Jenama Nox**. Dalam pada itu turut menasihatkan orang lain agar lebih berhati-hati saat menggunakan pressure cooker.

“Benda nak jadi , apa apa brand pun boleh, Just Hati-Hati Kalau Guna” tulisnya.

Meninjau di ruangan komen, ramai akui turut terkesan melihat keadaan lecur tersebut dan mula rasa bimbang dan takut jika kejadian tersebut menimpa mereka saat menggunakan pressure cooker.


Sejuk Perut Ibu Mengandung! Baru 24 Tahun, Ustazah Iman Dapat Gelaran Syahadah Ula, Layak Mengajar Tahfiq Seluruh Dunia.

Sejuk Perut Ibu Mengandung! Baru 24 tahun Dapat Gelaran Syahadah Ula, Layak Mengajar Tahfiq Seluruh Dunia.

Bertuahnya ibu bapa kepada anak ini apabila pada usia yang muda telah berjaya menghafaz Al-Quran sehingga mendapat gelaran Syahadah Ula . Bukan calang-calang mampu berbuat demikian pada usia  yang muda yang perlu melalui beberapa ujian sesi bacaan.

Menghafalkan al Quran memiliki pahala yang sangat besar bagi umat Muslim. Kitab suci berisi ayat-ayat Tuhan yang dihafalkan akan bernilai ibadah jika dihafalkan sekaligus diamalkan.

Menerusi perkongsian Prof. Dr Zainur Rashid Zainuddin menerusi facebooknya mengucapkan tahniah kepada hantarannya melalui Facebook pada 22 Ogos 22.

Prof. Dr. Zainur Rashid telah menzahirkan ucapan tahniah kepada seorang gadis yang barus sahaja berusia 24 iaitu Iman Binti Asri yang telah mendapat gelaran ‘Syahadah Ula al-Fateh’.

Tahniah Iman Binti Asri, pemegang gelaran ‘Syahadah Ula al-Fateh’. Sejak dahulu saya kenali beliau sebagai anak remaja yang hebat.

Beliau adalah di antara beberapa orang bergelar ‘Syahadah Ula al-Fateh’, tatkala lulus dengan jayanya, semakan tahfiz 30 juzuk Al-Quran oleh 4 orang pemeriksa dalam tempoh 17 jam.

Beliau kini memiliki sanad tahfiz 30 juzuk Al-Quran yang melayakkannya untuk mengajar tahfiz di mana-mana negara di seluruh dunia.

KENALI GELARAN SYAHADAH ULA

Menerusi perkongsian Sinar Plus, Syahadah memiliki tiga peringkat dan peringkat paling tinggi adalah Syahadah Ula. Peringkat ini juga dikenali dengan nama lain iaitu, Syahadah Ulya.

Sebelum mencapai tahap tertinggi ini, terdapat dua peringkat yang perlu ditempuhi iaitu Syahadah Thalisah dan Syahadah Thaniah.

Syahadah Thalisah, peringkat terendah dalam Syahadah mengambil masa tiga hari untuk khatam, iaitu satu hari diperuntukkan untuk menghabiskan 10 jusuk al – Qur’an. Perimgkat seterunya, Syahadah Thaniah pula mengambil pelajarnya membaca 15 juzuk al-Qur’an dalam sehari.

Apabila pelajar berjaya lulus kedua-dua peringkat sebelum ini, barulah mereka layak untuk menduduki ujian kelayakan Syahadah Ula.

SYARAT – SYARAT MENDAPAT SYAHADAH ULA AL – FATEH

Untuk mendapatkan gelaran ini, difahamkan hafalan 30 juzuk al – Qur’an pelajar akan disemak kira-kira 17 jam oleh empat orang panel penguji.

Kualiti hafalan untuk mendapatkan gelaran ini sangat tinggi iaitu hafalan pelajar tidak memerlukan sepuluh pembetulan atau lebih dalam 30 juzuk semakan hafazannya. Para penghafal al – Qur’an juga tidak boleh silap lebih daripada sepuluh kali bagi setiap juzuk semakan hafazan.

Akhir sekali, sekalung ucapan tahniah kepada Saudari Iman binti Mohd Asri. Semoga negara kita dapat merevolusikan bidang hafazan dan melahirkan lebih ramai penghafal al – Qur’an pada masa yang akan datang.


Esok Exam UPSR Lagi. Ibu Ayah Lakukan Ini Hingga Khamis Ya

Selesai sudah peperiksaan UPSR untuk subjek Bahasa Melayu kertas Pemahaman dan Penulisan. Seterusnya esok untuk subjek bahasa Inggeris.

Namun, ketika ini ibu bapa jangan mendesak anak atau memberi tekanan kepadanya. Inilah masa untuk kita memberi kata-kata semangat.

Begitulah perkongsian seorang guru di laman facebook ini Personal Home Tuition Cikgu Shahrul. Sungguh bermanfaat. Jom ikuti tip ini

Peranan Ibu Bapa Membantu Anak Menjelang Peperiksaan

Agak lama Cikgu tidak dapat menulis di Page ini… Kekangan masa dan kesibukan bergelar guru tuisyen yang sentiasa mencemburui masa Cikgu… Namun memandangkan peperiksaan UPSR akan bermula minggu hadapan cikgu akan kongsikan serba sedikit persediaan buat anak-anak murid diluar sana.. Diharap tips yang cikgu berikan ini membantu serba sedikit persediaan anak-anak menduduki Peperiksaan UPSR..

Setiap kali menjelang peperiksaan, ibu bapa biasanya lebih bimbang berbanding anak-anak. Kebimbangan ini lebih ketara di pihak ibu berbanding bapa.

Ibulah yang lebih gemuruh dan risau. Bapa pula biasanya lebih tenang dan terkawal perasaannya.

Jangan pula kerana tekanan yang kita rasakan dan harapan yang kita letakkan pada seorang anak, membuatkan kita kelam kabut sehingga lupa apa yang sepatutnya dilakukan di saat menjelang peperiksaan.

Sebab itulah kita sebagai ibu bapa mesti tahu persediaan yang perlu dilakukan bagi membantu kecemerlangan anak-anak menjelang peperiksaan. Berikut adalah peranan yang boleh dimainkan oleh ibu bapa menjelang Peperiksaan yang akan tiba

1. Kurangkan Tekanan yang Dihadapi oleh Anak

Bukan sahaja ibu bapa yang bimbang, anak-anak juga sebenarnya bimbang. Mungkin ada di antara mereka tidak menunjukkan kebimbangan tetapi ia dapat dilihat daripada segi perubahan sikap dan tingkah laku mereka. Tambahan pula ini Peperiksaan Pertama anak.. Kebimbangan memang tidak dilihat pada wajah mereka namun didalam hati Tuhan sahaja yang tahu…

Apa yang boleh kita selaku ibu bapa lakukan adalah nyatakan kepada mereka dengan jelas, apa yang kita harapkan daripada mereka hanyalah melakukan yang TERBAIK mengikut kemampuan diri mereka…

Apabila tinggal beberapa hari lagi menjelang peperiksaan, elakkan daripada menyuruh mereka menjawab terlalu banyak soalan-soalan yang tidak diketahui penyelesaiannya kerana ini dapat membuatkan mereka rasa tidak bersedia…. Keyakinan diri tergugat dan ini menjejaskan prestasi ketika menjawab soalan-soalan yang mereka sedia ketahui.

Selepas itu ajak anak melakukan aktiviti yang menyeronokkan tanpa perlu keluar dari rumah. Misalnya adakan masa menonton cerita jenaka seketika. Berhibur dan bergelak ketawalah sekeluarga…. Ini dapat mengendurkan tekanan dalam diri anak dan dia kini bersedia menghadapi Peperiksaan.

2. Gunakan Ayat Positif Pada Anak

Sebagai ibu bapa perlu selalu memberikan harapan kepada anak dengan melontarkan kata-kata yang positif. Disaat-saat akhir ini ayat-ayat positif amat diperlukan oleh anak-anak..Apakah ayat-ayat positif?

Ayat-ayat positif adalah ayat-ayat yang apabila diucapkan menghasilkan gambaran minda yang juga positif.

Contohnya:

Bukan “Jangan buang masa” tetapi ucapkan “Manfaatkan masa”
Bukan “Jangan berputus asa” tetapi ucapkan “Berusahalah dengan lebih gigih lagi” ataupun “Mak percaya adik pasti BOLEH!”
Bukan “Jangan kelam kabut” tetapi ucapkan “Bawa bertenang.”

3. Memberi Kerjasama Sepenuhnya

Apabila anak akan menduduki peperiksaan penting, maka keseluruhan ahli keluarga yang ada dalam rumah perlu memberikan kerjasama sepenuhnya.

Pastikan tiada seorang pun ahli keluarga yang menonton TV, mendengar radio, sembang-sembang kosong, bermain-main dan sebagainya, sedangkan ada anak yang sedang bertungkus lumus menghadapi pelajarannya….

Elakkan daripada terlalu banyak membuang masa dengan aktiviti diluar seperti keluar membeli-belah, makan di luar, balik kampong, menziarahi keluarga dan sebagainya. Ingatlah bahawa setiap minit amat berharga kepada anak… Berikan anak layanan istimewa setiap kali menjelangnya peperiksaan.
Bebaskan anak daripada melakukan tugas harian yang sememangnya menjadi rutin seperti mengemas bilik, menolong emak di dapur, membersih halaman rumah, mencuci pakaian dan sebagainya.

Dengan cara ini anak akan dapat merasakan perjuangannya dihargai.

4. Pastikan Anak Tidur Awal

Pastikan anak masuk tidur awal dan bangun awal. Galakkan mereka membuat sedikit ulang kaji pada waktu awal pagi walaupun hanya 20 ataupun 30 minit. Pada waktu ini, fikiran mereka tenang, emosi belum terganggu dan suasana pula nyaman.

Ada anak yang suka belajar sehingga lewat malam bagi menghabiskan ulang kaji mereka. Jangan biarkan keadaan seperti ini berlarutan.

Banyak maklumat yang dibaca ketika ini mudah diingati bagi tempoh masa yang lebih lama.

5. Berikan Ganjaran Diatas Kejayaan Yang Realistik

Untuk menambah semangat Anak ibubapa boleh berjanji memberikan ganjaran diatas kejayaannya.. Namun jangan biarkan anak kita berteka teki mengenai ganjaran yang bakal dia terima sekiranya dia memperoleh keputusan yang cemerlang dalam peperiksaan. Nyatakan dengan jelas bentuk ganjaran yang mahu diberikan kepadanya.

Jika ia berbentuk kebendaan maka nyatakan dengan jelas apakah bendanya itu. Tunjukkan gambar mengenai apa yang mahu diberikan kepadanya.

Ini menunjukkan yang kita memang mengambil berat dan prihatin kepadanya…. Dengan cara ini, anak akan menjadi lebih bersemangat untuk berusaha dengan lebih gigih pada masa akan datang.

6. Cuti Untuk Anak

AMBILLAH CUTI.. Inilah masanya bagi ibu bapa memberikan dorongan yang tidak berbelah bahagi kepada anak yang akan menduduki peperiksaan.

Ambil cuti beberapa hari dan usahakan menghantar sendiri anak ke sekolah pada hari peperiksaan itu. Sepanjang perjalanan, terus berikan kata perangsang dan nasihat kepadanya.

Ingatkan anak sekali lagi, kita tidak pentingkan apa sekalipun hasil yang dia peroleh, yang penting dia memberikan usaha yang terbaik.

Apa sahaja keputusannya, kita terima dan bersyukur.

7. Berdoa dan Solat Hajat.

Tidak ada suatu yang lebih bermakna bagi seseorang anak ketika menduduki peperiksaan selain daripada doa dan restu daripada ibu bapanya.

Yakinlah Tuhan akan mendengar doa ibu bapa yang ikhlas. Berdoalah walaupun pencapaian anak kita pada ketika itu masih kurang memberangsangkan.

Sesuatu yang dirasakan mustahil bagi kita sebenarnya tidak mustahil bagi Tuhan. InsyaaAllah, bila kita letakkan kepercayaan kepada Allah, Allah akan memudahkan segala usaha kita.

Berikut adalah Cikgu kongsikan zikir yang boleh ibu-bapa amalkan untuk membantu anak-anak menghadapi Peperiksaan..

ZIKIR KETIKA ANAK SEDANG MENGHADAPI PEPERIKSAAN

Ya Zohir, Ya Haadi, Ya Nuur, Ya Baari’ (3x)

Bicara hati:
Ya Allah, Ya Zohir, nampakkan kepada anakku jawapan bagi soalan -soalan peperiksaannya.

Ya Allah, Ya Haadi, berikan petunjuk jawapan bagi soalannya.

YA Allah, Ya Nur, pancarkan cahayaMu di dalam fikirannya agar dia mendapat jawapan bagi segala persoalan.

Ya Allah,Ya Baari’ yang Maha Mengatur, aturkan jari jemarinya untuk menulis ilmuMu dalam peperiksaan ini.

Bacalah zikir dan doa ini. Bagi ibu-ibu yang uzur.

Semoga bermanfaat kepada ibu bapa semua

Sumber: FB Personal Home Tuition Cikgu Shahrul


Mudah Rupanya Nak Tidurkan Anak Tanpa Paksaan. 5 Tip Ini Sangat Membantu

Ramai ibu bapa yang mengalami masalah untuk menidurkan anak lebih-lebih lagi yang sedang aktif seperti kanak-kanak yang berumur 2 hingga 4 tahun. Ada yang terpaksa berkejaran dengan anak yang enggan tidur dan tidak berhenti bermain. Puaslah memujuk tetapi mereka masih enggan tidur. Jom baca artikel ini!

Di sini kami kongsikan rahsia untuk anda tidurkan anak tanpa memaksa mereka.

Tips pertama, malapkan lampu sebelum tidur. Malapkan lampu 1 jam sebelum tidur akan naikkan hormon Melatonin anak yang membantu anak rasa mengantuk dan jadi cepat tidur.

Tips kedua, jaga waktu tidur anak. Mengikut kajian, anak yang mempunyai ‘regular bedtime’ lebih hebat kemahiran membaca dan skor matematik.

Tips ketiga, jauhkan kafein, TV dan laptop 1 jam sebelum tidur. Jauhkan juga aktiviti yang buatkan anak terlampau letih. Anak yang ‘overtired’ biasanya susah untuk tidur.

Tips keempat, sediakan tempat khas untuk anak tidur. Jangan buat aktiviti lain di tempat tersebut kecuali aktiviti tidur. Ianya buatkan anak cepat lelap sebab badan dan otak anak jadi ‘connect’ dengan tempat itu sebagai tempat untuk tidur.

Tips kelima, rutinkan anak tidur siang 15-30 minit setiap hari untuk topup kembali waktu tidur anak yang terkurang. Bahaya anak yang tak cukup tidur ini. Anak tak cukup tidur ini bahaya pada otaknya, badanya dan perkembangannya.

Sumber: Facebook Taufiq Razif

Artikel Berkaitan :

Mesti Baca :


Nekad Pertahankan Rumah Tangga, Zulin Aziz Tak Jadi Berpisah

Ujian berumah tangga, ada suka duka, pahit dan manisnya sendiri. Siapalah kita nak menolak takdir tuhan.

Tidak terlepas daripada diuji, pelakon Zulin Aziz yang sebelum ini pernah memberi bayangan akan berpisah dengan suaminya kini kelihatan sedang cuba berdamai kembali.

Menerusi hantaran yang dikongsikan oleh Zulin di lama Instagram miliknya, dia menyatakan bahawa sedang dalam proses memperbaiki hubungan rumah tangganya.

“Berkat doa semua, kita cuba lagi. Kita boleh jadi lebih baik dari sebelum ni. Kita bagi peluang dan ruang,” tulisnya.

Dalam pada itu, Zulin turut berterima kasih atas segala doa yang telah dikirimkan buatnya dan tetap bersyukur atas ujian yang dihadapinya sekarang.

“Semoga sentiasa dalam lindungan Allah swt. Terima kasih mendoakan kami, ujian ini sgt berat tapi hikmah dia sangat indah Alhamdulillah,” katanya.

Sementara itu, Zulin juga sempat menjelaskan mengenai hantaran yang dikongsikannya sebelum ini.

“Ada sebab kenapa post itu dibuat. Ada sesuatu pekara yg berlaku, Yg mana tahu je yg tahu. Alhamdulillah asbab dan hikmah disebalik itu,” tambahnya.

Tidak cukup dengan itu, Zulin turut menjelaskan beberapa perkara melalui Instagram Storynya tentang isu keretakan rumah tangganya.

Untuk rekod, Zulin disatukan dengan pilihan hatinya Farhan Norzaini pada Februari 2022 yang berwakilkan abangnya iaitu Shah Rezza Abdul Aziz.

Sumber: Instagram Zulin Aziz


Elok Untuk Buang Angin Dalam Badan Dan Bertenaga, Resepi Air Rebusan Kurma Cina, Halia & Halba Ni Memang Menjadi!

Memang banyak manfaat air rebusan air rebusan kurma cina, halia dan halba ini. Bagi yang belum mencuba apa kata buat minuman ini.

Paling mudah dan simple nak buat. Bagi yang sering letih, ada masalah angin dan bekerja yang memerlukan ‘booster’ seperti ini.

Apa kata cuba resipi ini.

Kurma cina (red dates) + halba + halia + gula batu. masak sampai mendidih, tuang dalam cawan, minum panas-panas.

Bagus untuk buang angin dalam badan and buat badan jadi lebih bertenaga, tak mudah letih dan lesu

kalau macam saye, selalunye saye punye sukatan macam ni :
.
-air 4 mug
-kurma cine segenggam
-halba 1 sudu besar
-halia ketuk 2 inci
-gule batu pulak terpulang sis nk manis banyak mane
.
boleh gune utk 3-4 kali minum. contoh : malam ni saye rebus dalam periuk, tuang dalam cawan untuk minum. then saye tutup periuk tu elok2. esok malam saye akn panas kan je. ulang sampai 3-4 hari. lepas tu baru tukar bahan yang baru.

Sumber: Fairuz Azmi


“Sumpah Papa & Mama Rindu Kan Mu.” Allah ‘Pinjamkan’ Setahun Saja, Ayah Ni Kongsi Detik Terakhir Bersama Anak Buat Ramai Tumpang Sayu.

Ibu bapa mana yang tidak sedih dan pilu apabila anak yang baru setahun dicurahkan kasih sayang, kini sudah kembali kepada PenciptaNya. Sementelah ‘pemergiannya’ adalah mengejut tanpa sebarang tanda.

Di dalam perkongsian tersebut, Bustaman memberitahu, anak perempuannya sangat baik dan tidak pernah rasa susah membesarkannya  walau sesaatpun. Malah sebelum ini, kesihatan arwah sangat elok dan tidak memiliki apa-apa penyakit yang serius.

Namun, segalanya bermula selepas dia mengalami demam pada hari Jumaat awal bulan Mei lalu. Setelah bawa berjumpa doktor, arwah disahkan hanya mengalami demam biasa dan namun ada kemerah-merahan pada tonsilnya. Perkara ini berlarutan, dan hari seterusnya bawa anak tersebut untuk ujian darah.

Ketika itu, doktor yang merawatnya mengesan ada sedikit kehadiran kuman dalam darah dan keadaan masih terkawal. Cuma perlu berikan ubat antibiotik mengikut waktu yang ditetapkan. Pada malam itu, arwah tidak dapat tidur dan sentiasa merengek. Mungkin itu adalah satu isyarat bahawa dia akan pergi buat selamanya.

“Pukul 8.30am kami ke bahagian kecemasan IIUM Medical Center. Terus di rujuk red zone. Keadaan Rania amat kritikal. Hanya rengekan kecil semacam memangil kami. Doktor berhempas pulas menyelamatkn Rania dgn melakukan pelbagai prosedur dan cpr. Tepat jam 10.30 pagi pada 8.5.2019 dah tercatat di luh mahfuz tentang pengakhirannya.”

Menurut Bustaman lagi, mungkin ini telah ditetapkan oleh Maha Pencipta untuk dia memiliki hanya anak lelaki sahaja. Semoga Rania menunggu mereka di pintu Syurga nanti. Tenanglah di Sana.

Berikut luahan hiba dari ayah arwah rania menerusi laman facebooknya.

Salam sayang utk kenangan abadi bidadari syurga kami Haisha Rania..
Haisha =kehidupan, sihat, riang.
Rania = kesenangan, kesukaan, ratu.
Pinjaman Allah kpd kami utk setahun sahaja.. 27.5.2018 – 8.5.2019

Fikiran masih keliru, lidah masih kelu. Betapa kami harapkn ini hanya lah sebuah mimpi.

Bgn pagi tercari cari helaian tawa yg biasa dihidangkan kpd kami. Bagaikn suatu semangat utk kami bile dihidangkan dgn coret wajahnya.
Namun semua itu x kan muncul lg. Kami redha ya Allah dgn Pinjaman ini. Setiap yg hidup akan pasti dipanggil kembali kepada sang pencipta.. Tidak lwt dan tidak cpt sesaat pn.

Rania anak baik, x penah pn kami rasa ssh dgn kehadirannya. Rania x de sejarah kesihatan yg buruk, x penah warded, xde apa2 penyakit. Pemergiannya btul2 sekelip mata. Bermula dgn kami rasa deman biasa pd hari jumaat ari tu 2.5.2019. Mlmnya kami bawa ke klinik dan doktor just ckp maybe deman biasa dan ada kemerahan pd tonsilnya. Seterusnya deman still on off dan kami bawak lg ke KK Beserah pd hari isnin utk blood test.

Doktor yg merawatnya mengesan ada sedikit kehadiran kuman dlm darah dan keadaan masih terkawal.. Just perlu on antibiotic je.. Kami akur Dan ikut apa yg di suruh dgn maintain bg antibiotic on time.

Namun kemuncak pd hari rabu pukul 3am, Rania mula lain dr kebiasaan.. Rania x dpt tido lena, merengek sesekali, tidak mahu tido.. Rania semacam memberi kan isyarat utk kami bersamanya, utk sisa waktu terakhir..

Pukul 8.30am kami ke emergency iium Medical Center.. Terus di rujuk red zone. Keadaan Rania amat kritikal.. Hanya rengekan kecil semacam memangil kami. Doktor berhempas pulas menyelamatkn Rania dgn melakukan pelbagai prosedur dan cpr.. 10.30 pagi 8.5.2019 dah tercatat di luh mahfuz tentang pengakhirannya..

Kami kelu.. Bagaikn gelap dunia ni bila melihat sekujur tubuh yg kami belai selama setahun tidak bergerak, kaku.. Kami masih mengangap Rania hanya tido utk berehat. Berehat sambil menunggu kedatangan kami di pintu syurga nanti InsyaAllah.. Rania berehatlah..

Papa mama redha dan sentiasa ingat setiap saat kenangan kita bersama.
Hanya gambar, video, pakaian, Rania je menjadi pengubat rindu papa mama skrg.

Sumpah papa dan mama rindu kn mu.


Cara Ini Elak Duri Dalam Hubungan Mentua-Menantu. Nak Jadi Menantu Favourite Ikut Tip Ini!

Macam-macam cerita kita dengar tentang hubungan menantu dan mentua.  Ada yang manis, ada pula penuh dengan kemarahan dan kekecewaan.

Alangkah bertuah menantu dan mentua yang hubungannya sentiasa wangi dan mesra.  Dan betapa pedihnya bagi mereka yang hubungannya sentiasa panas dan meruncing.

Apabila menantu dan mentua tidak sebulu, orang lain dalam keluarga akan turut sama merasakan tempiasnya, terutama anak@pasangan dan juga cucu-cucu yang ada.  Tentu tidak menyenangkan apabila cucu-cucu atau anak-anak melihat nenek dan orang tua mereka bermasam muka serta tidak bertegur sapa.

Ada beberapa perkara penting yang perlu kita pahat di kepala dan juga jiwa:

Bagaimana Menghapus ‘Duri’

Jadi bagaimanakah cara terbaik untuk menghapuskan racun dalam hubungan menantu-mentua ini

Bagaikan panglima perang, baik menantu mahupun mentua sepatutnya bijak dalam mengatur ‘strategi’ untuk memenangi hati pihak yang satu lagi.  Kalau anda menunjukkan sikap bermusuhan, pasangan atau anak anda pasti memandang serong pada anda biarpun anda di pihak yang betul. Lantaran itu sikap dan keperibadian anda perlu dijaga agar anda di pihak yang `menang’.

Jangan sekali-kali bersikap kurang ajar.  Ia hanya akan memalukan diri sendiri.  Juga tidak akan memberi sebarang kebaikan kepada menantu mahupun mentua.  Namun jika hubungan anda berdua sangat `buruk’ elok juga perkara ini dibincangkan dengan pasangan mahupun seseorang yang anda percayai boleh membantu.

Pihak ketiga ini sepatutnya mencari jalan yang terbaik untuk menyelesaikan masalah tentang hubungan menantu-mentua ini.  Mungkin jalan yang terbaik adalah bersemuka dengan kedua-dua pihak untuk mencari akar umbi masalah.  Bagaimanapun anda harus sedar bahawa tugasnya tidak mudah, bak kata pepatah bagai menarik rambut dalam tepung, ia perlukan ketelitian dan diplomasi.

Kadang-kadang tanpa kita sedar sikap kita yang berlagak pandai ataupun besar kepala membuatkan hubungan jadi tidak sejahtera.  Sentiasalah bersikap merendah diri dan mengeluarkan kata-kata yang lembut dan bersopan.

Mengalahlah jika itu satu-satunya jalan yang boleh memulihkan hubungan menantu atau mentua.  Biar orang nampak seolah-olah kita kalah tetapi hakikatnya kita menang besar kerana berjaya memenangi hati individu yang selama ini menjadi `duri’ dalam kehidupan kita.  Ingatlah selalu bahawa `mengalah bukan bererti kita kalah’!

Baik menantu mahupun mentua sepatutnya apa juga perasaan yang kita rasakan terhadap satu dengan lain seharusnya dipendamkan sahaja.  Kita seharusnya sedar bahawa hubungan kita bukan sahaja berkisar antara kita berdua, tetapi juga dengan anak dan cucu.  Mereka menyayangi kita (ibu ataupun nenek mereka) tanpa sebarang sempadan.

Lantaran itu kata-kata negatif yang kita keluarkan terhadap menantu mahupun mentua boleh meninggalkan kesan tidak elok.  Mereka pasti berasa keliru dan sedih mengapa dua orang yang mereka sayangi saling bermusuhan.

10 cara jadi menantu favourite!

Apabila berdepan dengan ibu mertua, jangan sesekali menarik muka masam sebaliknya berusaha untuk senyum seikhlas mungkin. Ini kerana bimbang ibu mertua terasa hati walhal punca anda monyok tidak ada kaitan dengannya. Jadi perlu senyum sentiasa walaupun dalam hati anda tidak begitu gembira.

Anda sangat tidak digalakkan untuk masuk campur dalam perihal anak menantunya yang lain selagi apa yang berlaku itu tidak bertentangan dengan syariat. Elakkan bergosip dan menjadi batu api kerana tersilap langkah, ia akan memakan diri anda sebagai menantu. Jadi, berbaik-baiklah dengan mertua dan ipar-duai yang lain.

Untuk mengambil hati mertua, anda tidak boleh kedekut sebaliknya perlu bermurah hati misalnya belikan ibu mertua hadiah, pakaian atau paling kurang barang keperluan rumah. Anda juga boleh beri wang kepadanya untuk dia berbelanja.

Ingat, di rumah mertua anda perlu ringan tulang! Bangun awal pagi, solat Subuh dan segera bantu ibu mertua di dapur  untuk menyediakan sarapan pagi. Anda juga perlu tunjuk skil memasak dan soal sedap atau tidak itu bukan keutamaan. Yang penting anda rajin ke dapur.

Sebagai ibu, hati mana yang tidak gembira jika anak menantu selalu menghubungi atau menziarahinya. Selain bertanya khabar, sebagai menantu anda juga boleh bertanya pendapatnya tentang sesuatu perkara misalnya yang melibatkan anak-anak anda yakni cucu-cucunya. Sesekali anda juga boleh bertanya resipi kegemaran suami anda yang juga anak kesayangannya. Pasti ibu mertua anda gembira.

Asyik anda sahaja layan suami! Sesekali berilah peluang untuk ibu mertua melayan anaknya misalnya ketika anda balik kampung. Bukan setiap hari ibu mertua anda berpeluang layan anak lelakinya seperti zaman bujang mereka dulu. Jadi biarkan jika ibu mertua manjakan suami anda. Cemburu biarlah bertempat!

Isteri yang baik dan bijak adalah isteri yang pandai menjaga aib suaminya. Jadi, elakkan memarahi suami di depan ibunya walaupun apa yang dilakukan suami ketika itu benar-benar menyakitkan hati anda. Kawal emosi anda depan ibu mertua! Usah sesekali memperkecilkan suami di depan ibu mertua anda dan adik-beradiknya yang lain. Ini boleh memberi gambaran positif pada ibu mertua anda bahawa anda seorang yang sangat menghormati suami.

Usah biarkan kerana mulut badan binasa! Jika anda seorang yang dikategorikan sebagai ‘mulut lepas’, anda dinasihatkan agar kurang bercakap. Dan pastikan anda sentiasa alert apa yang bakal diperkatakan anda, bimbang ia mengecilkan hati ibu mertua. Fikir sebelum bercakap!

Sebagai menantu yang baik, anda perlu dahulukan ibu mertua anda dalam apa jua keadaan. Sebagai contoh mudah, apabila ibu mertua naik kenderaan bersama anda, pelawa dia untuk duduk di hadapan iaitu di sebelah anaknya. Beri dia peluang bersembang dengan suami anda dan sesekali anda duduk di belakang bersama anak-anak tidak mengapa.

Hati seorang ibu pasti gembira jika ada orang lain yang selalu memuji anaknya. Jadi, anda perlu selalu memuji kebaikan suami anda di depan ibu mertua. Sesekali ucaplah begini, “Syukur sangat Allah beri suami sebagai jodoh saya. Pandai sungguh mama didik dan ajar dia. Saya rasa sangat beruntung dapat suami macam dia”

Sumber: Majalah Keluarga Januari 2016


“Hargai Isteri Yang Berkorban & Mengandung Anak Saya.” Azmi Saat Sanggup ‘Korek’ Tabung Hantar Isteri Bersalin Di Hospital Swasta

Demi hargai isteri yang kini hamil anak pertama, Azmi Saat sanggup guna wang simpanan untuk perbelanjaan proses bersalin di hospital swasta.

“Insya-Allah isteri akan bersalin di sebuah hospital swasta. Kalau nak ikutkan, dalam keadaan sekarang soal pembelanjaan itu memang agak susah.

“Tapi memikirkan anak sulung dan belum tentu selepas ini ada rezeki lagi. Tak apa, saya sanggup berkorban. Lagipun, demi nak hargai isteri saya juga.

“Dia dah mengandung dan nak melahirkan anak saya. Kalau bersalin di hospital kerajaan, suami tak boleh teman. Isteri nak saya ada waktu bersalin.

“Jadi, saya gunakan duit simpanan dan duit untuk buat ubah suai rumah selain isteri pun ada tambah duit dia juga untuk pembelajaan proses bersalin,” ujarnya.Apatah lagi, 10 tahun pasangan ini menantikan zuriat membuatkan penyanyi Azmi teruja dan tidak sabar. Dalam masa yang sama, dia juga mengambil langkah berjaga-jaga dan mengikut nasihat doktor agar isterinya bersalin secara pembedahan.Menurut Azmi atau nama sebenarnya Khairul Azmi Mohd. Saat, dia dan isteri iaitu Nazirah Muhammad memilih kaedah itu kerana enggan meletakkan risiko terhadap bayi mereka.

Dalam pada itu, pasangan ini juga memilih tarikh hari lahirnya iaitu 27 September untuk menyambut kelahiran bayinya.

“Alhamdulillah… kandungan isteri sudah cecah 37 minggu. Ikutkan isteri dijangka bersalin secara normal pada 8 Oktober depan.

“Tapi doktor cadangkan untuk bersalin secara pembedahan sebab dah 10 tahun kami tunggu baby. Takut tunggu lama, ada masalah pada baby,” ujar Azmi yang memuat naik perkongsian mengenai berita itu di Instagram.Menurut Azmi lagi, pilihan untuk melakukan pembedahan yang dirancang ini adalah atas saranan doktor supaya dapat mengurangkan risiko pada baby.

Jadi, kami ikut saranan doktor. Kami diberi pilihan tarikh dari 23 hingga 28 September. Saya memilih tarikh  tersebut sempena hari lahir saya dan kebetulan isteri memang nak baby lahir hari Jumaat atau Isnin. Tarikh itu jatuh pada hari Isnin,” kata penyanyi  Caliph Buskers ini lagi.Untuk rekod, Azmi mendirikan rumah tangga dengan Nazirah yang juga cacat penglihatan pada tahun 2011.


“Manfaatkan Duit Hantaran Beli Rumah Pertama, Bukannya Belanja Kenduri Kendara.”  Deep Perkongsian Bakal Bapa Mertua Ni

Sudah tentu setiap ibu bapa gembira apabila anak bakal melangsungkan perkahwinan. Lebih-lebih lagi anak perempuan yang dijaga bagaiman menatang minyak yang penuh. Anda pula bakal bergelar bapa dan ibu mertua.

Pastinya wang hantaran telah dimaklumkan kepada pihak lelaki sejumlah tertentu sebagai hantaran perkahwinan. Kenduri yang dirancang gah agar di mata masyarakat sehingga puluhan ribu menuntutkan komitmen yang tinggi daripada pihak lelaki. Malah ada yang sanggup membuat pinjaman demi memastikan matlamat tercapai. Kesannya ada yang sudah beranak pinak masih lagi membayar hutang pinjaman untuk kenduri yang lalu.

ROMPAK DUIT HANTARAN LELAKI.

1. Duit hantaran tidak sepatutnya digunakan untuk perbelanjaan perkahwinan pihak perempuan.

2. Bapa pihak perempuan sepatutnya keluarkan belanja sebagai tanda syukur ada anaknya telah dilamar dan diterima.

3. Kenduri itu bukannya yang ada 18 khemah, memadai ikut sunnah dengan jemput jiran tetangga, jemaah surau dan saudara terdekat kita. Kuncinya sederhana.

4. Wang hantaran dengan rakusnya digunakan untuk belanja pelamin, pakaian pengantin, khemah dan goodies, kad kahwin, makanan dan belanja fotografi.

5. Jika bapa kita memang tak mampu, bolehlah gunakan duit ini sebahagiannya untuk belanja. Tetapi tetap sederhana, bukan habiskan semua.

6. Saya pernah jumpa bapak mertua yang pulangkan kembali wang yang diterima sebagai hadiah untuk mulakan hidup berkeluarga. Pengantin lelaki rasa hiba dan malu nak terima.

7. Rasa hormatnya pada bapa mertua jadi sangat luarbiasa dan sayang isterinya pasti berganda ganda.

8. Masyarakat Pantai Timur dah lama lakukan ini, kita saja yang rasa pelik dan nak habiskan duit hantaran lelaki.

9. Mereka himpun duit sampai nak keluar biji mata, kita bazirkan dengan kenduri mewah nak jaga tahta dengan jiran tetangga dalam sehari sahaja.

10. Lebih sedih bila tetamu bazirkan makanan hingga banyak sisa tak habis, sedangkan pengantin lelaki minum air kosong ditepi jalan itu dah biasa demi cintanya mereka.

11. Manfaatkan duit hantaran untuk beli rumah pertama, bukannya belanja kenduri kendara.

Saya tahu ramai yang tak suka, tapi ini hakikat yang kita perlu terima. Budaya kahwin yang membazirkan wang sahaja, kembali hidup beragama bukan berbudaya.

Azizul Azli Ahmad
Bakal Jadi Bapa Mertua


Berhentikan Kenderaan Di Tengah Jalan, Pemandu Wanita Diserang ‘Anxiety’

Menggelabah, rasa risau yang melampau sehingga tangan kelihatan menggeletar tanpa sebarang sebab yang jelas, mungkin petanda individu tersebut sedang mengalami serangan panik.

Serangan panik boleh berlaku dimana-mana dan pada bila-bila masa sahaja.Ini yang dinamakan penyakit anxiety disorder, sejenis penyakit mental yang boleh menyebabkan kesukaran untuk menjalani kehidupan secara normal.

PEMANDU WANITA ALAMI ANXIETY

Menerusi perkongsian facebook DBKL, difahamkan seorang pemandu mengalami anxiety.

Menerusi perkongsian itu dimaklumkan berlaku satu insiden di mana seorang pengguna jalan raya secara tiba-tiba memberhentikan kenderaan beliau di tengah-tengah jalan utama di Jalan Kuching menghala ke Selayang. Di fahamkan kejadian itu berlaku semalam (23 Disember 2022).

Insiden ini menyebabkan berlakunya kesesakan lalulintas di laluan berkenaan.
Walaubagaimanapun, hasil usaha pantas skuad penyelamat, anggota trafik serta pasukan ITIS DBKL serta dibantu oleh pasukan PDRM, situasi telah dapat dikawal dengan segera.

Pemilik kenderaan yang dikatakan mengalami anxiety, telah berjaya dipujuk untuk keluar dari kenderaannya dan kenderaan beliau kemudiannya telah dialihkan ke bahu jalan.

Sumber: DBKL


Kos Cecah Puluhan Ribu Baiki Kenderaan Akibat Banjir, Netizen Berdebat Harga Melampau!

Tragedi bencana banjir yang melanda negara pada bulan lalu memberi impak yang besar kepada seluruh rakyat Malaysia.

Traumanya masih terasa sehingga kini. Arus deras yang datang tanpa amaran, mengakibatkan banyak harta benda musnah.

Antaranya puluhan ribu kenderaan rosak akibat banjir. Ramai yang menanggung kerugian akibat bencana itu.

Namun tidak dipastikan jenis kenderaan berkenaan. Namun ia menunjukkan sejumlah kos yang terpaksa dilalui oleh mangsa banjir.

Dalam pada itu, ada segelintir netizen beranggapan kos terlampau tinggi. Begitulah cabaran buat mangsa banjir.

Seterusnya ikuti perkongsian tersebut.

Innalillahi wainna ilaihi rajioun, ada yang menghantar kepada saya kos baiki kenderaan akibat banjir. Tidak diberitahu jenis kenderaan tetapi inilah kosnya.

Itupun sudah diberi 15% diskaun. Kalau yang ada masukkan banjir sebagai salah satu insiden dalam coverage insuran/takaful, maka takaful yang akan bayar, namun bagi yang tiada masukkan banjir dalam senarai cover, semua itu kena bayar sendiri.


“Muka Abah + Muka Mak..”  Kapsyen Ringkas Tentang Anak, Netizen Pula Puji Kecomelan Anak Adam Corrie

Tanda suami itu begitu sayang kepada isterinya melebihi segalanya apabila sanggup menerima seadanya pasangan termasuk kehadiran zuriat dalam tempoh yang lama.
Sebagaimana pelakon KL Gangster, Adam Corrie yang setia kasih bersama bidadari, Fazi Faud selama 10 tahun menanti kehadiran cahayamata pertamanya. Sungguh inspirasi dengan ketulusan kasih sayangnya.
Lebih manis, permata hatinya, Adam Fateh Lee merupakan anak yang comel, berkulit gebu dan cerah. Malah Fateh berdarah kacukan Melayu dan Cina tentu terserlah kecomelannya!
Terbaru, Adam Corrie telah muat naik gambar bersama isteri dan anaknya serta kapsyen yang menarik perhatian netizen. Masing-masing memuji kecomelan anak Adam Corrie yang masih kecil lagi.

Kapsyen Adam Corrie yang melahirkan rasa syukur dengan anugerah yang amat bernilai dalam kehidupannya setelah bergelar bapa. Walaupun kapsyennya ringkas, tetapi telah menarik perhatian netizen yang kagum melihat anaknya yang mewarisi darah kacukan Melayu dan Cina. Lebih 600 komen netizen memuji kecomelan anak Adam Corrie.

Putih melepak

Muka mix

Gebuss

Semoga Fateh menjadi anak kebanggaan buat ibu dah ayah dunia dan akhirat.

Sumber: Instagram Adam Corrie


Bila Dah Jadi Suami Orang, Adakalanya Perlu Untuk Kita Jadi ‘Sombong’. Ini Untuk Kebaikan Rumah Tangga Sendiri. Deep!

Pergaulan atau percampuran bebas antara lelaki dan wanita dapat memberi kesan di dalam sesebuah perhubungan, terutama sekali mereka yang sudah berumah tangga. Kerana itu wujudnya percakaran antara suami isteri sehinggakan ikatan perkahwinan berantakan.

Dalam masa yang sama, pasangan hjangan terlalu ‘keras’ dalam menegur dan menasihati kerana ia boleh dilakukan dengan pelbagai kaedah. Bukan dalam bentuk serius atau tegang.

Suami atau isteri pula kenalah sedar akan status diri. Anda bukan bujang lagi, sudah ada tanggung jawab dan perlu menjaga keharmonian keluarga.

Mungkin ada benarnya jika perempuan itu tidak melayan, pasti hubungan terlarang itu tidak terjadi. Jadi sebelum anda dilabel ‘pengacau’ rumah tangga orang, sila fikir dahulu perkara-perkara ini.

“Saya ‘sombong’ sebab saya ni suami org…”

Bila dah jadi suami orang, adakalanya perlu untuk kita jadi ‘sombong’…

Bukan sombong yang menjengkelkan, tapi sombong jenis yang tidak terlalu peramah, tidak terlalu baik dan tidak terlalu melayan wanita yang tidak mempunyai pertalian dengan kita…siapa? orang luar dari rumahtangga kita especially kaum hawa di tempat kerja dan di media sosial…

Sebab kita ni suami orang…

Perbuatan terlalu ramah, terlalu baik, terlalu melayan akan menimbulkan konflik dalam rumah tangga sendiri…

Dia datang mintak tolong tentang kerja, tolong hanya tentang kerja…dia nak suruh hantar dia balik rumah dia ke, nak suruh tolong beli barang kat dia ke, dia lapar tak makan lagi ke, takde orang teman dia shopping ke, dia takut tidur sorang-sorang ke, itu dah di luar bidang kerja kita dan kita tidak dipertanggungjawabkan untuk membantu dia selagi dia masih bertangan, berkaki, celik, tak pekak, tak bisu dan tak gila…

Dia boleh buat sendiri kan…

If dia ada masalah, suruh dia cari kaunselor or ustazah…kita nak dengar masalah dia? boleh, tapi jangan smpai rasa yang kita wajib kena selesaikan masalah dia, hanya kita ja yang boleh bantu dia dalam dunia ni…nak simpati pun boleh, nak rasa kesian pun boleh, tapi jangan sampai ada perasaan lain di sebalik simpati dan kesian itu…

Jangan menangguk di air keruh…

Bercakap bila perlu, melayan bila perlu, berhubung hanya bila perlu…jika tiada apa2 kepentingan or keperluan, just take care of yourself and your family 1st before u take care about others…jaga pergaulan kita tu…

Peramah kita, kebaikan kita dan layanan kita hanya untuk isteri di rumah…always remember that because kita ni someone’s husband…

P/S : Saya langsung tak kisah orang kata saya “sombong” as long as saya tahu apa yang saya buat itu adalah untuk kebaikan rumah tangga sendiri…akhir kalam,

“I don’t live by people’s compliments or die by their criticism”?


“Hilang Payudara, Hilang Setia Suami?”- Ini Yang Patut Suami Lakukan Jika Isteri Hidap Kanser. Deep Perkongsian Lelaki Ni!

Sebut saja kanser payudara pasti menggerunkan mana-mana wanita apatah lagi jika penyakit pembunuh nombor satu wanita itu didiagnosis berlaku kepada diri sendiri. Lebih memilukan apabila doktor mengesahkan perlu buang payudara dek kerana penyakit tersebut.

Bukan mudah untuk menerima hakikat aset penting sebagai seorang wanita, lebih-lebih lagi yang sudah berumah tangga. Justeru, dalam hal ini suami memainkan peranan penting dalam memulihkan kembali semangat isteri untuk terus berjuang.

Ini pengajaran yang boleh di ambil

Lemahnya setia lelaki

Ni bukan nak promote buku, tapi aku pernah tanya ayah aku soal jodoh.

“Macam mana nak pilih seseorang sebagai teman hidup?”

Kemudian ayah ceritakan.

Aku olah dan abadikan jawapan ayah dengan buat satu cerpen bertajuk – Yang Engkau Cinta.


“Pertemuan Ibu & Anak. Pilu Campur Gembira, Tak Terkata.” Sedar Selepas 5 Bulan Koma, Sebak Lihat Sentuhan Pertama Wanita Ini.

November tahun lalu, sepatutnya menjadi detik yang paling bermakna buat pasangan ini apabila buat pertama kalinya mereka bergelar ibu dan ayah. Namun ketentuan Tuhan siapa yang mampu menduga.

Ketika melahirkan bayinya, wanita ini mengalami komplikasi seterusnya koma di Unit Rawatan Rapi ICU Hospital Raja Perempuan Zainab II (HRPZ II) Kota Bharu. Doa yang tidak putus-putus dari suami dan keluarga, akhirnya selepas lima bulan koma, ibu ini sedar.

Saat yang paling memilukan apabila buat pertama kalinya, ibu ini dapat menatap dan memegang anak kesayangan.

Apa yang menyedihkan, ibu tidak henti menangis ketika anak sulungnya itu berada di pangkuan. Sebak!

SENTUHAN PERTAMA….

02.04.2019 ( hari ke 138 )

Pertemuan antara ibu dan anak…. pilu campur gembira.. tak terkata…
Air mata laju je keluar..
Moklaa angkat tangan untuk ambik anak nya.. tapi apakan daya.. dia tak mampu..

separuh saja terangkat.. tak sampai.. Allahhhuuuuu… ????????

Moklaaa.. kuatlah demi anak mu…
Sentuhan pertama.. pipi ke pipi…
Moklaa menangis sekuat hati..
Syahmi turut meratapi…
???

Semoga sentuhan itu dapat menerbitkan keajaiban dari Allah…
Sembuhkan lah Moklaaa….

Ujian yg Allah s.w.t turunkan pada kita telah mengajar kita..
erti PENGORBANAN
erti KEKUATAN
erti KESABARAN
erti KETABAHAN
erti KESETIAAN
erti KASIH SAYANG
Perancangan Allah adalah yang sebaik2nya…

Senyuman ini untuk Moklaaa..
Kami tak pernah lupa berdoa untuk Moklaa.. kami lah kekuatan Moklaa..
Setiap dugaan ini kami terima dengan hati yang redha…

Buat insan yang bergelar suami kepada Moklaa.. EN. Muhd Saiful… terima kasih atas kesetiaan mu terhadap isteri…

Kau korbankan pekerjaan, keselesaan, kebebasan berkawan semata mata untuk kesetiaan menunggu disisi seorang isteri…
Kata si suami.. ” pekerjaan boleh dicari ganti “

SENYUMLAH UNTUK KESIHATAN MOKLAA…
AGAR MOKLAA TIDAK MERASA DIRINYA BEBAN BUAT ORANG LAIN…


Kalau Nak Bacaan Lebih Tepat Buat Pemeriksaan Gula Di Rumah, Ikut Nasihat Dr Ini.

Penyakit kencing manis atau diabetes adalah antara penyakit yang boleh dikawal dengan cara pemakanan selain perubatan.

Oleh itu, ada yang melakukan pemeriksaan sendiri di rumah dengan mengunakan alat khas untuk mengetahui ukuran paras gula dalam darah.

Namun, untuk melakukan ini perlu ada caranya agar bacaan lebih tepat. Nak tahu ikuti panduan ketika melakukan pemeriksaan gula di rumah yang dijelaskan oleh Dr Zubaidi Hj Ahmad.

Panduan bacaan ukuran gula lebih tepat

Selain pemeriksaan doktor di klinik, saya selalu mencadangkan agar pesakit diabetes melakukan pemeriksaan gula secara berkala di rumah menggunakan mezin glukometer bagi memastikan tahap gula mereka terkawal.

Pemeriksaan doktor hanya untuk dilakukan setiap bulan, malah ada yang tiga bulan sekali. Jika ada peningkatan gula dalam dalam (hiperglisemia), mungkin pemantauan doktor untuk sebulan atau tiga bulan akan datang, agak terlambat.

Tanpa kawalan gula dalam darah yang bagus, mereka mungkin mengalami masalah komplikasi seperti kerosakan mata dan ginjal, masalah jantung dan stroke. Paling kurang pun masalah saraf seperti rasa kebas dan mencucuk-cucuk.

Namun begitu ramai yang terlepas pandang beberapa perkara penting apabila melakukannya.

Pekara penting ketika tahu

1. Pemeriksaan gula selepas makan (postprandial blood sugar). Ia dilakukan dua jam selepas makan. Paling baik, masa dikira bila mula makan, dan bukan setelah selesai makan.

2. Pemeriksaan gula secara rawak (Random blood sugar). Untuk mendapatkan bacaan yang lebih realistik, lalukan pada masa yang berbeza kerana tahap gula dalam darah bergantung pada banyak faktor. Contoh bila kita penat mengemas rumah, mungkin bacaan menjadi lebih rendah bila kita sedang stress atau marah.

3. Memilih jari yang sama untuk dicucuk. Ramai yang silap bila memilih jari yang sama. Ini boleh mencederakan kulit jari tersebut. Boleh lakukan pada mana-mana jari yang lain. Malah kaedah terbaru mencadangkan, boleh cucuk di mana-mana permukaan kulit seperti di lengan atau di abdomen.

4. Satu cucukan, satu jarum. Gunakan satu jarum untuk setiap cucukan bagi mengelakkan jangkitan kuman.

5. Kedalaman cucukan. Kita boleh memilih kedalaman cucukan jarum, tetapi yang terbaik adalah antara 3-4.

6. Kebersihan. Pastikan kita membersihkan kulit jari dengan larutan spirit sebelum kita melakukan cucukan. Jangan tergesa-gesa mencucuk setelah dibersihkan. Tunggu sehingga ia benar-benar kering.

7. Perbezaan bacaan. Jangan terlalu panik bila bacaan gula lebih sedikit dari bacaan yang normal. Banyak faktor yang mempengaruhi. Yang penting, bacaan itu tidak terlalu tinggi dan mendapat bacaan yang lebih kurang sama bila melakukannya beberapa kali di waktu yang berbeza.

Berbincanglah dengan doktor yang berpengalaman dan merawat secara holistik.

Semoga bermanfaat.

Sumber: Dr Zubaidi Hj Ahmad


Setelah Pasangan Dijemput Ilahi, Hanya Kenangan Jadi Pengubat Rindu!

Tiada siapa pun tidak berasa sedih bila berpisah dengan pasangan hidup. Kehilangan yang dirasai, pastinya cukup berat untuk ditanggung dan kerinduan di hati terus terasa.

Berkongsi kisah berkenaan kenangan bersama arwah suami, wanita ini ada kisahnya yang tersendiri.

Ini perkongsiannya.

Saya masih simpan minyak wangi arwah suami, hadiah daripada seseorang yang rapat dengannya.

Haruman inilah yang saya hidu setiap kali dia sembur ke tubuhnya. Bau inilah yang melekat di hidung saya sehinggakan saya boleh tahu samada dia ada atau tiada.

Saya masih ingat gelagatnya di hadapan cermin. Selesai membetulkan pakaian di badan dan merapi rambut, arwah suami akan capai botol minyak wangi ini.

“Amboi abang. Ni nak pergi kerja ke nak mengurat? Tau la kat shopping mall tu ramai awek,” saya yang memerhati dari tadi mula mengusik.

Dia pandang saya dari cermin di hadapannya. Dia senyum. Itu sebabnya saya suka usik dia. Saya suka tengok respons dia.

Ada masa dia senyum. Ada ketika dia malu-malu. Ada waktu dia akan usik saya pula.

“Ha ah. Abang nak mengurat awek belakang abang ni. Boleh?”.

“Hah! Boleh sesangat. Berani ke?”. Saya ni bukan boleh kena sakat dengan arwah suami. Bersambung-sambung kami menyakat satu sama lain. Kalau anak-anak dengar, lagi bertambah riuhnya.

Ternyata ia satu kenangan yang sangat indah. Salah satu kenangan di antara babak-babak kenangan yang lain. Masa berlalu pergi seiring fitrahnya tapi tidak pada kenangan. Ia kekal selagi tidak dilupakan.

Tak tahulah sampai bila saya akan simpan minyak wangi ni.


Beli Sup Perut, Bila Panaskan Bau Busuk. Ingatkan Lemak, Rupanya Tahi Lembu!

Nak masak organ dalaman binatang seperti ayam dan lembu, kenalah cuci sebersih-bersihnya. Misalnya bahagian perut, usus dan sebagainya.

Semalam tular seorang wanita memuat naik gambar sup perut yang dibelinya, tetapi tidak dibasuh dengan bersih. Pada awalnya, dia menyangka lemak perut, tetapi rupanya tahi lembu!

Ketika kejadian, sup tersebut berbau busuk selepas dipanaskan. Setelah diperiksa, pasti anda akan kembang tekak dibuatnya.

Beli sup perut dengan harga RM20. Kononnya kedai tu ramai org kata sedap.

Jadi kita pun terliur try lah beli. Beli bungkus nak makan dekat rumah.

Time nak panaskan sup tu bau busuk. Tengok-tengok ada 2 ketul perut bulat penuh taik.

Call peniaga dia kata tu lemak dalam perut. Macamlah kita ni tak pandai beza lemak dengan taik.

Meninjau di ruangan komen, rata-rata terkejut dengan peniaga yang sambil lewa dalam penyediaan makanan. Malah ada juga yang perkongsi pengalaman sendiri berdepan dengan situasi sama seperti ini.


Suri Rumah Atau Bekerja, Dua-Dua Penat Sebab Kerja Tak Pernah Habis. Perkongsian Ustaz  Ebit Lew  Ini Boleh Buka Pintu Hati Dan Mata Suami!

Suami terindah bukanlah yang mampu memberikan segalanya. Tetapi suami yang setia dan selalu ada dalam tangis dan tawa bersama isteri serta anak-anak. Sifat sabar dan bertolak ansur perlu ada dalam sesebuah rumah tangga. Termasuklah juga ringan tulang membantu isteri tambah lagi jika kedua-dua anda bekerja.

Jangan biarkan isteri berpenat lelah di luar, apabila pulang,  sendirian melakukan kerja rumah. Tidak perlu tunggu isteri meminta tolong, sebaliknya sama-sama melakukannya. Percayalah, isteri pasti tersenyum bahagia.

Sebak bila melihat seorang isteri….

Malam tadi jumpa seorang abang 4 pagi di kedai mamak…ustaz, sakit jiwa saya bila balik rumah berserabut. Malas rasa duk rumah. Isteri selekeh, rumah bersepah, dan kuat membebel dan marah-marah..apalah kerja dia di rumah. Anak 2 orang. Saya balik penat-penat nak rehat. Rasa nak berehat..dia cuma suri rumah jer…Ke ustaz rasa macam mana?

Kerja seorang isteri yang menjadi suri rumah sepenuh masa atau wanita yang bekerja. Dua-dua sangat penat abang. Sebab kerja rumah ini tak pernah habis..

Terutama jika ada anak-anak. Kerja di rumah tak pernah habis..

Cuba suruh isteri kerja 3 hari. Kita lelaki urus rumah 3hari. Rasanya Allah jer yang tahu. Penat, letih, lesu dan rasa nak menangis. Nabi saw paling memahami dan melayan perasaan isterinya. Tak marah dan sentiasa prihatin dan suka menawan hati mereka..

Saya jika balik tengah malam atau balik kerja isteri senyap atau tengah baring. Saya tolong picit kakinya. Urut tapak kaki. Saya tahu dia letih. Dan tolong tolak tarik bagi badan bunyi-bunyi. Sebenarnya bukan apa, saya tahu dia penat sangat..Bidadari saya buat semuanya kerana Allah. Begitulah semua isteri di dunia ini…kerana cinta kerana Allah mereka buat semua tu. Itulah ubat hati mereka..

Perkara asas dalam hidup mereka terabai. Makan minum, rehat tidur, waktu mandi dan ke tandas, urus diri dan kasih sayang..mereka kena layan kerenah anak-anak. Jika ada anak di rumah. 24 jam nak makan. 24 jam rumah bersepah. Baru kemas sejam. Sekejap isteri urus benda lain. Rumah dah tak rupa rumah. Bersepah semula…mereka menjerit marah penat…belum kira anak menangis 24 jam. Nak susu, nak berak, main air, berebut mainan…Boleh darah tinggi 24 jam kena menjerit. Melihat dan nak menegur anak-anak..

Basuh baju jer. Dari pagi kutip baju. Basuh baju. Lepas tu jemur baju. Lepas tu angkat baju. Lipat baju. Kemas dalam almari ikut jenis. Ikut almari masing-masing. Kadang almari tak cukup beli bekas dekat giant. Sekejap lagi anak terbalikkan. Kasihankan. Ya Allah…

Duduk seorang diri di rumah. Takde orang lain. 24 jam mengadap pintu rumah. Takde kawan bercakap. Banyak nak cakap. Suami balik. Ingat nak cerita. Salah luah. Sebab dah penat. Cakap merapu. Suami pula cakap awak duduk rumah apa kerja? Awak duduk rumah macam mana duit habis? Awak duduk rumah tak boleh urus rumah? Terus rasa nak pecah kepala mereka. Kat mana nak mula. Kerja rumah kalau terang habis satu buku. Kalau cerita 3 hari 3malam tak selesai. Suami mengamuk pergi lepak dengan kawan. Lepak mamak. Cian isteri..isteri nak lari mana. Siapa nak jaga anak di rumah..ya ALLAH…

Kita kahwin ini amanah ALLAH. Tolak ansurlah. Kerjasamalah. Biar ada hati budi. Ada hati perut. Doakan isteri. Sayangi mereka. Bantu mereka. Beri masa dengar kisah hidup mereka. Ya Allah kami suami sangat sayang isteri amanahmu. Sayangilah mereka. Kekurangan kami dalam sayang dan beri masa bangunkan mereka dengan Islam kau maafkanlah.

Abang tadi menangis. Ya Allah… ustaz. Terima kasih. Sedih rasa. Rindu isteri saya. Betul lah ustaz. Tuler abang, saya lagi rindu isteri anak-anak saya. Bila tadi saya suap anak-anak 3 pagi duduk lepak. Jauh mereka merayau. Ya ALLAH selamatkanlah keluarga kami semua. Dari tadi saya sebak. Maaf saya emosi sikit cerita pada abang ini.